recursal/SuperWikiNEXT-32B huggingface dataset:
搵緊中國城市嘅話，請睇〈**普洱市**〉。
普洱茶餅
**普洱**（粵拼：pou2 nei2，注意「洱」字讀音）係以中國雲南一定區域內嘅雲南大葉種曬青毛茶做原料，經過後發酵加工成嘅散茶同緊壓茶。佢外形色澤褐紅；內質湯色紅濃明亮，香氣獨特沉香，滋味醇厚回甘，葉底褐紅。

普洱茶嘅產地因喺清朝時屬雲南省普洱府（而家普洱市，2007年前係思茅市），所以以此泛稱。實際上，而家被叫做滇普洱茶通常係指雲南地區生產嘅一種茶葉。主要產地係雲南嘅西雙版纳、臨倉、普洱等地區。

明朝時普洱茶係叫普茶，明成祖朱棣曾下令取消天下龍團同鳳團等緊壓茶，但唔係黑茶係綠茶；喺邊境嘅雲南，呢種古稱「團茶」嘅緊壓茶製作工藝保存萿來。

普洱茶自古被認為有治理腸胃、解油膩嘅功能。主食係牛羊肉同澱粉（青稞）嘅西藏人，據講只要無茶，就會病。現代中國、日本同法國嘅臨床實驗都顯示普洱茶有降低膽固醇同血脂嘅功效，對心血管疾病保健好有幫助。

由於普洱茶「渥堆」工藝一向被視為唔傳嘅秘密，所以造成「黑洞」，令初次接觸嘅人容易買到唔合格嘅普洱茶；所以選購普洱茶必須搵信用良好嘅商家，或特別注意熟茶有無異味。

分類
--

普洱茶可根據形狀、產地、年代、品級、製作工藝、發酵環境等來分類。

### 品格

初製毛茶分為春、夏、秋三個規格。春茶又分春尖、春中、春尾三個等級；夏茶又叫二水；秋茶叫做谷花。普洱茶中以春尖同谷花品質最佳。同佢鮮葉做原料，經特殊工藝製作而成嘅普洱茶，香味濃郁，耐泡，湯黃明亮，香氣清幽，滋味醇厚。

### 製作工藝

依照普洱茶嘅製程，又可分為生茶同熟茶。生茶直接將「毛青茶」蒸壓製成型，熟茶就喺蒸壓製前加上一道「渥堆」嘅工序；所謂渥堆，就係將「毛青茶」加水加高提高茶葉溫度，利用菌種嘅好氧反應，將茶葉中嘅植物蛋白水解成胺基酸、並破茶葉嘅葉綠素、氧化產生茶紅素同茶褐素。經過「渥堆」呢個轉化程序，普洱茶喺兩個月左右就變得順滑甘甜適合飲用，而生茶就必需再經幾年儲存、經過「陳化」先啱飲用。

### 發酵環境

普洱茶嘅生茶依據儲存方式，又可以分為「乾倉」同「濕倉」。「濕倉」嘅轉化程序較快，「乾倉」就要耐啲，但「乾倉」長期陳化嘅普洱茶風味更好、價錢貴；一般「乾倉」普洱茶要產生茶紅素、俗說「反紅」，根據唔同嘅產地至少需時10－30年。

### 形狀

普洱茶以形狀可分為散茶同緊壓茶二類，散茶喺製成「毛青茶」後即刻賣，緊壓茶將「毛青茶」蒸壓製成、磚、沱……等各種形式。緊壓茶具有以下多種形狀：

| 圖片 | 俗稱 | 描述 |
| --- | --- | --- |
|  | 餅茶 | 小圓餅形，每塊重100g-5kg；又叫做「七子餅茶」。 |
|  | 沱茶 | 碗狀，中間下凹，外徑8垔米，高4.5厘米。 |
|  | 磚茶 | 長方磚形，又可分為青磚茶、米磚茶、黑磚茶、花磚茶、茯磚茶等。 |
|  | 方茶 | 方形，外形平整，茶磚上多有印字。 |
|  | 緊茶 | 形狀似沱茶，但多咗一個柄，令形狀類似蘑菇；後因為包裝唔方便，改做磚形。 |
|  | 金瓜 | 形狀像金瓜，係著名嘅貢茶。 |
|

### 產地

普洱茶被國家質檢總局喺2008年5月13號以總局2008年第60號公告批准實施地理標誌產品保護，《地理標誌產品 普洱茶》國家標準亦由國家質檢總局、國家標準委喺2008年8月5號以中華人民共和國國家標準批准發布公告2008年第10號（總第123號）批准發布，於2008年12月1日正式實施。

參考
--

1. ↑  謝春生，謝知音 (2006). 〈普洱茶中降血脂嘅有效成分他汀類化合物嘅新發現〉. 《河北醫學》 (簡體中文). **12** (12).`{{cite journal}}`: CS1 maint: url-status (link)
2. ↑  伍曉陽 (2008-10-31). 〈醫學研究證實普洱茶具有降低膽固醇、降血脂功效〉 (簡體中文). 新華網. 原著喺2011-03-26歸檔. 喺2009-03-07搵到.
3. ↑  〈緊壓茶〉. 原著喺2012年10月19號歸檔. 喺2012年12月24號搵到.
4. ↑  〈國家標準《地理標誌產品 普洱茶》獲得批准發布-地方-人民網〉. 原著喺2012年5月18號歸檔. 喺2012年12月24號搵到.
**澳口**，舊名**戙船澳**，係廣東廣州嘅一條村，舊底屬南海縣金利司恩洲堡，而家屬荔灣區南源街道。呢條村喺西關平原北邊、駟馬涌出珠江口嘅北岸，南連南岸村，北接源溪。世居村民姓蔡、鄭。

史
-

澳口舊底係泊船嘅港口，喺宋元兩代開村，初時村主係鄭氏。元末明初，西場蔡氏梅溪公喺由西場遷來澳口，成咗澳口蔡氏始祖，後人起咗梅溪蔡公祠紀念先人。明清兩代，屬南海縣金利司恩洲堡。

中國民國初期，屬南海縣二區。1928年，屬廣州市南岸區。1949年12月，屬廣州市南岸區南澳街。1950年6月，屬廣州市西村區南源街。1952年9月，屬西區南源街。1953年1月，屬西區人民政府南源街。1955年5月，屬廣州市西區南源街。1960年5月，屬西區西村人民公社管理委員會。1960年8月，西區改名荔灣區，屬荔灣區西村人民公社管理委員會。1961年8月，屬荔灣區南源街。1968年4月，屬荔灣區南源街革命委員會。1980年9月，屬廣州市荔灣區南源街澳口社區，一路到而家。澳口舊時有部份係屬西郊人民公社（1987年改名叫西郊行政村），合組南岸第二生產隊。2002年，廣州​​市城中村改革，澳口正式唔再屬西郊村管。

攷
-

1. ↑  廣州市荔灣區地方誌編纂委員會辦公室 (2017). 〈澳口村〉. 《廣東省自然村落歷史人文調查（荔灣區）》. p. 11-15.
**黛勿莎**，全名**黛雅·勿莎·漢力克**（**Dia Mirza Handrich**，1981年12月9號—）係印度波里活嘅影星。佢響安得拉邦嘅海得拉巴出世，曾經參加2000年印度小姐競賽，雖然輸咗畀裴莉言嘉卓芭拉獲得亞軍，但係得到代表印度參加亞太小姐比賽嘅資格，並不負眾望摞到冠軍。

生平簡述
----

黛勿莎個阿爸係德國人，做室內設計師，阿媽係西孟加拉邦印度人，叫做荻芭勿莎。六歲時阿爸、阿媽就離婚，冇耐阿爸死咗。九歲時阿媽再嫁，呢次嫁咗回教徒，叫亞克咪勿莎，阿黛從今以後就改咗姓勿莎。渠哋住響海得拉巴，雖然屋企係信回教，但係黛雅好希望似印度教徒一樣咁生活，佢返嘅公立小學同中學都係印度教。第二個後阿爸死咗之後，佢同阿媽一齊去大城市孟買生活。

選美得獎
----

黛勿莎長大咗，成個人好靚女，班同學紛紛慫恿佢去參加印度小姐選美賽。收尾喺2000年佢參賽果然摞到亞軍。再度響菲律賓奎松市舉行嘅亞太小姐比賽中得勝成為本世紀嘅第一個亞太小姐。 嗰一年裴莉言嘉（*Priyanka Chopra*）摞到世界小姐，喇拉杜打（*Lara Dutta*）又摞到環球小姐，加埋佢，印度可以話「三喜臨門」。

To brush up on acting before Shootout at Lokhandwala, she took a one week course of Film at New York University[11] Dia wanted to complete her graduation in Arts by correspondence, but decided to postpone it as it was becoming difficult to juggle between the Miss Asia Pacific Competition, modeling assignments, traveling and training. She was assisted by Sabira Merchant on diction and etiquette; diet with Anjali Mukherjee; gymnasium and physical fitness with Talwalkars; clothes from Ritu Kumar and Hemant Trivedi; skin care with Dr. Jamuna Pai; and make-up and hair-care from Bharat and Doris Godambe.[12]

電影事業
----

贏到亞太小姐之後，黛雅入咗娛樂圈，2001年開始拍波里活片。處女作個名叫：<<*Rehnaa Hai Terre Dil Mein*>>，佢響度表現平淡。收尾繼續拍片，2002年響部片：<<*Tumko Na Bhool Paayenge*>> 度表現得就比較成熟啲。

### 代表作品

一直到咗2005年，終於有機會同卓芭拉（*Vinod Chopra*）大片場演戲，雖然響《*Parineeta*》部片度表現都僅僅係中規中矩，但係到2006年佢得到響大片《孟買大佬續集（*Lage Raho Munna Bhai*）》度出演嘅機會。佢做片度嗰個黑社會大佬嘅細佬嘅女朋友，好多觀眾贊佢，部片票房收入當年排到全印度第二。

05、06年佢有拍好多部波里活音樂片、劇情片，不過始終冇乜大嘅進步，到咗2007年，佢響電影《公寓槍聲（*Shootout at Lokhandwala*）》度演返一個舞女兼匪徒嘅女友，又得到大把觀眾嘅讚賞。

渠而家已經演咗三十幾部電影，雖然做唔到「影后」，響印度同埋國外都算有番少少名氣。

個人資料
----

### 中意乜

* 細路哥
* 朱古力
* 意大利粉
* 海得拉巴辣糢（未必按以上順序）

### 識講嘅話

* 烏爾都語
* 孟加拉語
* 印地語
* 英語
* 泰盧固語（流利程度按以上順序）

### 住響

孟買西班打拉區瑋羅厘加路——Veronica Road, Bandra West, Mumbai. 

### 個人數據

* 眼色：淺棕色
* 發色：深棕色
* 身高：五呎六吋
* 體重：110磅
* 三圍：33-25-36
* 鞋碼：7

### 生活

佢已經訂咗婚，個靚仔名叫蘇赫斯（*Suhas Gopinath*），係從班加羅爾去到美國密執安州從事 ***IT*** 行業嘅美籍印度人，所以今時佢總響美國同波里活兩頭飛。

出去睇嘢
----

|  |  |
| --- | --- |
|  | 維基同享有多媒體嘅嘢：**Dia Mirza** |

* **黛勿莎**（*Dia Mirza*）喺互聯網電影資料庫嘅資料（英文）
**莫瑟馬尼**（**Shaoquett Moselmane**，1965年—）係澳洲工黨成員（黨籍喺2020年6月被凍結），自2009年12月起擔任澳洲新南威爾斯立法局嘅議員。

早年生涯
----

莫瑟馬尼喺黎巴嫩出世，12歲隨父母同埋10名兄弟姐妹移居澳洲。

職銜
--

* 華東師範大學澳大利亞研究中心客席教授
* 澳洲中華經貿文化交流促進會副主席

爭議
--

莫瑟馬尼一直被人話佢親中，亦有一啲反對西方價值嘅言論，自當選以嚟9度訪華，交通同招待費都係由中國政府機關官員找數。喺武漢肺炎疫情爆發後，又曾公開讚揚中共領導喺防疫方面嘅表現。去到2020年，佢畀聯邦警察調查會係咪被中共滲透。

### 鼓勵中國控制媒體言論

佢喺2018年又曾經話中國係西方世界秩序嘅受害者，中國需要增加對環球媒體嘅控制，而且呢啲媒體目前都由中國嘅敵對者控制。呢啲言論引起咗社會一啲爭議，之後佢辭去咗新州上議院助理議長一職。

### 「世界新秩序」言論

喺2019年，佢又話中國需要「世界新秩序」嚟發揮其潛能。

### 聘請曾修讀中共統戰宣傳課程嘅人做議會職員

有報道話佢請咗一個曾修讀中共安排統戰宣傳課程嘅議會職員張智森。

### 因涉嫌被中共滲透被聯邦警察調查

喺2020年6月，聯邦警察突擊莫瑟馬尼位於雪梨南區Rockdale嘅寓所，以調查佢涉嫌被中共滲透嘅證據。工黨之後凍結咗佢嘅黨籍。

參考
--

1. 1 2 3 4 5 6 7 8  〈涉受北京滲透 工黨議員被突擊搜查及暫停黨籍〉. *SBS Your Language* (繁體中文). 喺2020-12-14搵到.
2. 1 2 3  〈澳大利亞反制中國滲透　親華議員被搜查〉. *www.rfa.org*. 喺2020-12-14搵到.
3. ↑  〈新州工黨再有議員被指與中共有密切聯繫〉. *SBS Your Language* (繁體中文). 喺2020-12-14搵到.
4. ↑  〈中共記者偷拍澳洲媒體人員 被揭穿後心虛離場〉. *www.ntdtv.com* (臺灣中文). 2020-06-28. 喺2020-12-14搵到.
5. ↑  聯合新聞網 (2020-06-26). 〈疑遭中國滲透 澳洲新南威爾斯省議員住處辦公室被搜 | 聯合新聞網：最懂你的新聞網站〉. 《聯合新聞網》 (中文). 喺2020-12-14搵到.`{{cite web}}`: CS1 maint: url-status (link)
**莫耀強**（**Peter Mok Yiu Keung**，1951年6月15號—），香港企業家，標準錶針及配件廠有限公司主席同莫氏宗親會成員，而家係香港超級聯賽球會標準流浪會長。

生平
--

莫耀強小學畢業後因家貧而輟學邊做邊讀夜校提升自己，後尾以錶針生意創業同地產致富。佢嘅錶針生意迅速發展成為全球產量第1同佔全球4分1嘅大生意，佢喺2001年開始入主香港足球壇球會標準流浪。球會多年嚟都蝕錢。但佢就只求為香港球壇培育年輕球員一直投資本地足球呢個蝕本行業，因為欠缺班費每年佢都親自揾唔同贊助商籌募經費。佢喺2014年為標準流浪喺荔枝角投資2,200萬買入6,000呎工廈改建成流浪會。到2017年以3,400萬轉售賺到第一桶金1,200萬增加培育新秀本錢，就即喺九龍灣訓練場附近用2,700萬買新會址做訓練基地。作為流浪班主佢喺2015年親自演繹球隊會歌《打打氣》並且擺上網以激勵球員，另外佢亦為慈善捐助重兼任香港足球代表隊名譽領隊同香港籃球總會副會長同贊助福建籃球隊。

參考
--

1. ↑  【港超專版】莫耀強：李輝立唔係球棍無掠水！ on.cc東網 2017年10月12號
2. ↑  主唱會歌《打打氣》勝在夠爆 東方日報 2015年9月30號
3. ↑  入主流浪如同做生意莫耀強：品質最重要！ 東方日報 2015年9月30號

外部連結
----

* 創意人生莫耀強- 宗親故事- 莫氏宗親網
**阮明哲**（越南文：Nguyễn Minh Triết，1942年10月8號—）係越南共產黨領導。佢響越南平陽省邊吉縣富安鄉出世。2006年6月27號獲越南全國代表大會任命接替陳德良，出任越南國家主席一職。少年時已獲數學學士同埋胡志明國家政治學院政治學學士學位，係經濟改革派人物。

佢1960年到1975年間，參加南越革命；1975年後，加入胡志明共產主義青年團中央，出任團中央書記。1988年響小河省做嘢，最高曾官拜書記一職。1997年，升做胡志明市市委副書記，同年12月，越共第八屆四中全會，選咗佢做中央政治局委員。1998年佢出任越南中央民運部部長。

2000年，佢成為胡志明市市委書記，力促經濟同埋基建發展，受到外商重視，上任期間，胡志明市經濟高速發展。2001年4月越共九大同2006年4月越共十大上，佢都連任到中央政治局委員。 

2006年6月24號，越南國家主席陳德良、政府總理潘文凱同埋國會主席阮文安喺越南第十一屆國會第九次會議集體呈辭，希望將職務交畀後生領導人。越南國會隨後以94%贊成票，通過阮明哲接任國家主席，同期阮富仲選咗做國會主席，總理一職就由阮晉勇接。外界預期阮明哲會比佢前任，更加積極推動私有化，同埋政府會少啲干預經濟運作。

|  |  |  |
| --- | --- | --- |
| 前代：陳德良 | 越南國家主席2006年至2011年 | 後代：張晉創 |



|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
《**莫斯科之夜**》（俄文：Подмосковные вечера），係蘇俄民歌，由Mikhail Matusovsky作詞、Vasily Solovyov-Sedoi作曲，曾經係蘇聯片《響運動大會嘅日子裏》嘅主題曲，又俾蘇聯紅軍唱過。林子祥有改編嘅廣東話版本，歌名《美麗小姑娘》，由黃霑作詞，鮑比達編曲。

俄文歌詞
----

Не слышны в саду даже шорохи,  

Всё здесь замерло до утра.  

Если б знали вы, как мне дороги  

Подмосковные вечера,  

Если б знали вы, как мне дороги  

Подмосковные вечера.  

  

Речка движется и не движется,  

Вся из лунного серебра.  

Песня слышится и не слышится  

В эти тихие вечера,  

Песня слышится и не слышится  

В эти тихие вечера.  

  

Что ж ты милая смотришь искоса,  

Низко голову наклоня?  

Трудно высказать и не высказать  

Всё, что на сердце у меня,  

Трудно высказать и не высказать  

Всё, что на сердце у меня.  

  

А рассвет уже всё заметнее,  

Так, пожалуйста, будь добра,  

Не забудь и ты эти летние  

Подмосковные вечера,  

Не забудь и ты эти летние  

Подмосковные вечера.

中文歌詞
----

深夜花園裡，四處靜悄悄，

樹葉也不再沙沙響。

夜色多麼好，令人心神往，

在這迷人的晚上。

  

小河靜靜流，微微泛波浪，

明月照水面銀晃晃。

依稀聽得到，有人輕聲唱，

多麼幽靜的晚上。

  

我的心上人，坐在我身旁，

偷偷看著我不聲響。

我想開口講，卻又不敢講，

多少話留在心上。

  

長夜快過去，天色矇矇亮，

衷心祝福你好姑娘。

但願從今後，你我永不忘，

莫斯科郊外的晚上。

參考
--
**莫斯科保衛者之歌**，係一首蘇聯軍歌。喺二次世界大戰嘅時候納粹德國就嚟打到蘇聯嘅首都莫斯科，於是啲紅軍士兵喺紅場閱完兵就要即刻上戰場為國打仗，甚至壯烈犧牲。佢哋臨出發前就會唱呢首歌嚟振奮下士氣，話要誓死保衛首都同家鄉，同埋將啲侵略者打到落花流水。

歌詞
--

### 俄文版

В атаку стальными рядами,  

Мы поступью твёрдой идём;  

Родная столица за нами,  

Рубеж наш назначен вождём.  

  

Мы не дрогнем в бою за столицу свою,  

Нам родная Москва дорога;  

Нерушимой стеной, обороной стальной;  

Разгромим, уничтожим врага!  

Нерушимой стеной, обороной стальной;  

Разгромим, уничтожим врага!  

  

На марше равняются взводы,  

Гудит под ногами земля;  

За нами родные заводы,  

И красные звёзды Кремля...  

  

Мы не дрогнем в бою за столицу свою,  

Нам родная Москва дорога;  

Нерушимой стеной, обороной стальной;  

Разгромим, уничтожим врага!  

Нерушимой стеной, обороной стальной;  

Разгромим, уничтожим врага!  

  

Для счастья своими руками,  

Мы строили город родной;  

За каждый расколотый камень,  

От платим мы страшной ценой!  

  

Мы не дрогнем в бою за столицу свою,  

Нам родная Москва дорога;  

Нерушимой стеной, обороной стальной;  

Разгромим, уничтожим врага!  

Нерушимой стеной, обороной стальной;  

Разгромим, уничтожим врага!  

  

Не смять богатырскую силу,  

Могуч на заслон огневой;  

И враг наш отыщет могилу,  

В туманных полях под Москвой!  

  

Мы не дрогнем в бою за столицу свою,  

Нам родная Москва дорога;  

Нерушимой стеной, обороной стальной;  

Разгромим, уничтожим врага!  

Нерушимой стеной, обороной стальной;  

Разгромим, уничтожим врага!  

  

Мы не дрогнем в бою за столицу свою,  

Нам родная Москва дорога;  

Нерушимой стеной, обороной стальной;  

Разгромим, уничтожим врага!  

Нерушимой стеной, обороной стальной;  

Разгромим, уничтожим врага!

### 中文語譯
阮品強 - 相入面揸住士的嗰個
**阮品強**（1943年—2012年1月24號），人稱阮 sir、阮伯，香港民主黨嘅創黨黨員，而民主黨嘅黨歌「飛越狂飆」亦係出自佢手筆。

簡歷
--

原本係伊斯蘭脫維善紀念中學音樂教師嘅佢，早喺八十年代活躍香港民主運動，喺1986年開始參加區議會選舉，重成功當選。打後多屆嘅區議會選舉都未輸過。佢亦參加過1998年香港立法會選舉，但只係得同名單嘅李柱銘同楊森當選。直到2011年，阮品強年紀開始老，決定交棒。

阮品強喺2003年去雲南玩時因為高山症引發心臟病喺酒店暈低，要用專機送返嚟香港醫，2009年參加七一大遊行嗰陣亦都試過中暑入醫院。

2012年1月24號，阮品強喺筲箕灣新成街屋企突然間暈低喺地下，朋友發現之後送院搶救，但係最後都救唔返，享年69歲。同阮品強識咗26年嘅中西區區議員鄭麗琼話，阮品強喺1月14號重落區幫佢哋手搞地區工作，前排重打電話畀佢交代春茗嘅事，覺得對方冇咩特別，估唔到會突然去咗。

屋企人
---

佢冇結過婚，有兩個妹。生前同朋友住喺筲箕灣新成街一個單位。

參考
--

1. ↑  〈民主黨元老阮品強猝死〉. 蘋果日報. 2012-01-26. 原著喺2015-06-10歸檔. 喺2012-02-16搵到.
2. ↑  〈前區議員阮品強寓所猝死〉. 太陽報. 2012-01-26. 原著喺2012-03-03歸檔. 喺2012-02-16搵到.



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**愛知縣**|  |
|  |
| 日語 | 愛知県 |
| 假名 | あいちけん |
| 羅馬字 | Aichi-ken |
| 首府 | 名古屋市 |
| 地域 | 中部 |
| 島 | 本州 |
| 面積
－總面積
－水域面積％ | 第28位
5,153.81km²
5.4％ |
| 人口
－總人口（2003年5月1號）
－人口密度 | 第4位
714.7 萬
1383／km² |
| 郡數 | 15 |
| 市町村數 | 88 |
| 象徵 |
| 縣花 | 鳶尾花*Iris laevigata* |
| 縣樹 | 密花槭*Acer pycnanthum* |
| 縣鳥 | 紅角梟*Otus scops**japonicus* |
| 衛星圖 |
|

**愛知縣**（粵拼：oi3 zi1 jyun6；日文：**愛知県**／あいちけん*Aichi-ken*）係日本本州嘅其中一個縣。首府係名古屋市。

歷史
--

愛知縣喺古代其實係由尾張國、三河國同穗國呢三個地方所組成。後來尾張同穗國喺大化改革中合二為一。1871年，日本實行廢藩置縣，除咗知多郡外嘅尾張成為咗名古屋縣，而三河就同知多合併成額田縣。

名古屋縣喺1872年4月改名叫做愛知縣；之後再喺同年嘅11月27號同額田縣合併成今日嘅愛知縣。

地理
--

愛知縣位於日本群島中央，向南可以經三河灣同伊勢灣去到太平洋。東面同靜岡縣接鄰；東北面係長野縣；北面係岐阜縣；西面就係三重縣。縣嘅東西面相距 106 公里，南北面相距 94 公里；成個縣總面積係 5153.81 平方公里，大約佔全日本面積嘅 1.36 ％。最高點係海拔高 1415 公尺嘅茶臼山。

行政區劃
----

轄下一共有 35 市 10 郡 26 町 2 村

**尾張地方**

* 名古屋市：千種區、東區、北區、西區、中村區、中區、昭和區、瑞穗區、熱田區、中川區、港區、南區、守山區、綠區、名東區、天白區
* 愛西市、一宮市、稻澤市、犬山市、岩倉市、大府市、尾張旭市、春日井市、清須市、江南市、小牧市、瀨戶市、知多市、津島市、東海市、常滑市、豐明市、日進市、半田市、北名古屋市、彌富市
* 愛知郡：東鄉町、長久手町
* 海部郡：大治町、蟹江町、七寶町、甚目寺町、美和町、飛島村
* 西春日井郡：豐山町、春日町
* 丹羽郡：大口町、扶桑町
* 知多郡：阿久比町、武豐町、東浦町、南知多町、美濱町

**西三河地方**

* 安城市、岡崎市、刈谷市、高濱市、知立市、豐田市、西尾市、碧南市
* 幡豆郡：一色町、吉良町、幡豆町
* 額田郡：幸田町、西加茂郡、三好町

**東三河地方**

* 豐橋市、豐川市、蒲郡市、田原市、新城市
* 北設樂郡：設樂町、東榮町、豐根村
* 寶飯郡：音羽町、小坂井町、御津町

經濟
--

縣地圖
愛知縣係日本少數以工業為經濟主導嘅縣。好似以豐田汽車為首嘅呢類工業係縣內就有唔少。豐田汽車係1937年成立，汽車產業發展使高度經濟成長期以降以後，成為咗一門發達嘅產業。

### 產業

縣內總生產喺2004年有 34 兆 6503 億日圓，佔日本國內生產總值嘅 7 %。

* 汽車工業
* 飛機生產

### 經濟界

Expo 2005
#### 過去的「五攝家」

**五攝家**係以愛知縣名古屋市為根據地的中部圈財界嘅一群名門企業，包括有舊伊藤財閥系企業嘅東海銀行同松坂屋、基建企業嘅名古屋鐵道、日本中部電力同東邦燃氣五家商社所構成。曾經獨佔中部經濟聯合會（簡稱「中經聯」）、名古屋商工會議所（名商）等經濟團體嘅代表，名古屋觀光酒店及名古屋波士頓美術館等主導負責的企業。

人口
--

愛知縣嘅人口喺所有都道府縣之中排第四，有 7146518 人（2003年5月1號）。喺縣內咁多個市町村入面，名古屋市嘅人口最多，有 2190549 人；人口最少嘅係富山村，只係得 212 人。

交通
--

過去愛知縣嘅交通主要係依靠火車嚟連接。但係自從中部國際機埸開咗之後，對外嘅交通就大大咁改善咗。由名铁名古屋站搭火車到中部國際機埸只係需要半粒鐘。

文化
--

* 2005年日本國際博覽會 (EXPO 2005) 由2005年3月25號到9月25號喺瀨戶市同長久手町舉行。

旅遊
--

* 名古屋城
* 犬山城
* 豐田博物館
* 博物館明治村
* 熱田神宮

出面網頁
----

* 愛知縣官方網站（日文）
* 愛知縣旅遊協會

坐標: 35°10′N 136°54′E

| * 睇
* 傾
* 改
日本都道府縣 |
| --- |
| 北海道 | 北海道 |
| 東北地方 | 青森縣 | 岩手縣 | 宮城縣 | 秋田縣 | 山形縣 | 福島縣 |
| 關東地方 | 茨城縣 | 栃木縣 | 群馬縣 | 埼玉縣 | 千葉縣 | 東京都 | 神奈川縣 |
| 中部地方 | 新潟縣 | 富山縣 | 石川縣 | 福井縣 | 山梨縣 | 長野縣 | 岐阜縣 | 靜岡縣 | 愛知縣 |
| 近畿地方 | 三重縣 | 滋賀縣 | 京都府 | 大阪府 | 兵庫縣 | 奈良縣 | 和歌山縣 |
| 中國地方 | 鳥取縣 | 島根縣 | 岡山縣 | 廣島縣 | 山口縣 |
| 四國地方 | 德島縣 | 香川縣 | 愛媛縣 | 高知縣 |
| 九州地方 | 福岡縣 | 佐賀縣 | 長崎縣 | 熊本縣 | 大分縣 | 宮崎縣 | 鹿兒島縣 | 沖繩縣 |
曼德博集合碎形當中嘅一橛
**演算法熵**（粵拼：jin2 syun3 faat3 soeng1；英文：**algorithmic entropy**），又叫**柯爾莫哥洛夫複雜性**（**Kolmogorov complexity**），數學符號係 {\displaystyle K}，係理論電腦科學同相關領域上用嚟量度一件物件嘅複雜性嘅一個指標，一件物件嘅演算法熵係指**要產生嗰件物件嘅程式嘅最短可能長度**。

概論
--

睇埋：複雜同埋演算法
演算法熵以攞嚟比較唔同物件嘅複雜度。舉兩個簡單嘅例子說明，想像以下呢兩串符號：

`abababababababababababababababab`（串 1）
`4c1j5b2p0cv4w1x8rx2y39umgw5q85s7`（串 2）
呢兩串符號長度一樣，但喺複雜度上唔同：串 1 可以描述為「將『ab』寫 16 次」，即係 `write ab 16 times` 噉嘅碼－段碼淨係用咗 17 個符號；相比之下，串 2 冇乜明顯嘅規律，唔能夠用一句嘢簡單噉描述嗮，所以要部電腦死記住 `write 4c1j5b2p0cv4w1x8rx2y39umgw5q85s7` 嘅碼－段碼有成 38 個符號。所以如果用演算法熵做準則嘅話，串 1 簡單過串 2。

好似係文頭幅附圖噉。幅圖像係用曼德博集合（Mandelbrot set）所產生嘅一幅碎形（fractal）。如果想要一部電腦記住呢幅圖，可以有兩個方法：一係要部電腦好似傳統嘅點陣圖噉，死記住幅圖每一點係乜嘢色，如果用 24-位元色嚟記嘅話，成幅圖需要用成 1,620,000 個位元組先至記得到；另一方面，部電腦又可以齋靠記住產生幅圖嘅算式，並且喺用家想睇幅圖嗰陣即場用記住嘅算式砌返幅圖出嚟（睇埋向量圖像），而呢個做法花嘅位元組數目會細好多－呢幅圖嘅演算法熵會遠遠細過 1,620,000 個位元組。

睇埋
--

* 運算複雜度
* 認知複雜度

文獻
--

* Blum, M. (1967). "On the size of machines". *Information and Control*. 11 (3): 257. doi:10.1016/S0019-9958(67)90546-3.
* Brudno, A. (1983). "*Entropy and the complexity of the trajectories of a dynamical system*". Transactions of the Moscow Mathematical Society. 2: 127–151.
* Cover, Thomas M.; Thomas, Joy A. (2006). *Elements of information theory* (2nd ed.). Wiley-Interscience. ISBN 0-471-24195-4.
* Lajos, Rónyai; Gábor, Ivanyos; Réka, Szabó (1999). *Algoritmusok*. TypoTeX. ISBN 963-279-014-6.
* Li, Ming; Vitányi, Paul (1997). *An Introduction to Kolmogorov Complexity and Its Applications*. Springer. ISBN 978-0387339986.
* Yu, Manin (1977). *A Course in Mathematical Logic*. Springer-Verlag. ISBN 978-0-7204-2844-5.
* Sipser, Michael (1997). *Introduction to the Theory of Computation*. PWS. ISBN 0-534-95097-3.

攷
-

1. ↑  Kolmogorov, Andrey (1963). "On Tables of Random Numbers". *Sankhyā Ser. A*. 25: 369–375.
2. ↑  Kolmogorov, Andrey (1998). "On Tables of Random Numbers". *Theoretical Computer Science*. 207 (2): 387–395.
3. ↑  Heinz-Otto Peitgen, Hartmut Jürgens, Dietmar Saupe, *Chaos and Fractals: New Frontiers of Science* (Springer, New York, 1992, 2004).

拎
-

* The Legacy of Andrei Nikolaevich Kolmogorov.
* Chaitin's online publications.
* Solomonoff's IDSIA page.
正門後門
 **嶺南畫派紀念中學**（粵拼：ling5 naam4 waa2 paai3 gei2 nim6 zung1 hok6）
；之前叫**廣州市第七十六中學**gwong2 zau1 si5 dai6 cat1 sap6 luk6 zung1 hok6，係中國廣東省廣州市嘅一間中學，喺1968年開辦，位置喺海珠區江南大道中嘅玫瑰二街12號。校址從佢開辦一直到而家為止，變咗3次地址。

校服色
---

|  |
| --- |
| 嶺南畫派紀念中學嘅校服 |
|  |  |  |

呢間學校嘅校服色：

* 冬裝：
長袖：　　　
大褸：
* 夏裝：
短袖：　　。衫袖口帶有　粗邊，褲兩邊帶有　三角形底紋
長袖：　　。冇長袖薄衫，但褲兩邊帶有　三角形底紋。

史
-

### 校址變遷

喺1968年，呢間學校率先喺而家嘅白雲區太和鎮嗰度搞，到咗1976年就搬咗去而家海珠區嘅南華東路，太平東四巷嘅一間小學宿舍入面。直到1980年就搬到江南大道中嘅隔山新街22號嗰邊（而家嘅南武中學初中校區嗰度），喺2010年，學校又搬咗去江南西路嘅玫瑰二街12號嗰邊。

### 校名

喺2007年9月之前，呢間學校一直叫「廣州市第七十六中學」。直到2007年9月，由於海珠區人民政府喺度搞緊海珠區當地嘅文化嚟搞宣傳嶺南文化，間學校就順便喺馬涌對面嗰間廣州美術學院（之前嘅校址喺嗰頭，而家喺昌崗東路嘅曉港地鐵站附近）同嶺南畫派紀念館嘅地域優勢先改名嗌「嶺南畫派紀念中學」，直到而家。

學校攞過嘅獎
------

* 廣東省高中教學水準評估優秀等級
* 廣州市健康促進學校金獎單位
* 海珠區第一批廉潔教育實踐研究基地
* 廣州市科幻繪畫特色項目學校
* 廣州美術學院嘅校外教育實習基地
* 廣州美術教研會美術教師版畫社
* 廣東省第一批綠色學校

附近嘅交通
-----

* 巴士：
華海大廈站
落車之後行5分鐘嘅路就到
* 地鐵：
2號綫：江南西站、昌崗站
8號綫：昌崗站
**嶺南通**（英文：Lingnan Pass）係能夠喺中國廣東省21個城市使用嘅交通儲值卡，由廣東省委督辦、廣東省交通運輸廳部署，並由廣東嶺南通股份有限公司聯合各地市運營主體發行。

佢前身係羊城通，所以同羊城通一樣，可以喺巴士、地下鐵、渡輪等交通工具畀錢，亦可以喺絕大多數的士、士多（OK便利店，7-11便利店等）找數。

用得嘅地方
-----

而家嶺南通可以喺廣州、佛山、肇慶、茂名、湛江、陽江、江門、韶關、惠州、河源、汕尾、雲浮、揭陽、清遠、潮州、梅州、珠海、中山、汕頭以及深圳、東莞部分。

睇埋
--

* 深圳嘅深圳通
* 香港嘅八達通
* 澳門嘅澳門通

出面網頁
----

* 岭南通首页

| * 睇
* 傾
* 改
嶺南通 |
| --- |
| 廣東 | 
* 羊城通（廣州）
* 深圳通（深圳）
* 珠海公交通（珠海）
* 汕頭通（汕頭）
* 廣佛通（佛山）
* 韶州通（韶關）
* 湛江通（湛江）
* 肇慶通（肇慶）
* 五邑通（江門）
* 茂名通（茂名）
* 惠州通（惠州）
* 嘉應通（梅州）
* 紅海通（汕尾）
* 河源通（河源）
* 漠江通（陽江）
* 廣達通（清遠）
* 東莞通（東莞）
* 中山通（中山）
* 潮州通（潮州）
* 榕江通（揭陽）
* 雲浮通（雲浮）

 |
| 境外 | 
* 嶺南通·八達通（香港）
* 嶺南通·澳門通（澳門）
* 一通粵新（星加坡）

 |
**普羅斯數**系如下形式嘅數： 

{\displaystyle P=k\,2^{n}+1}
其中*k*系奇數，*n*系正數，且2*n*>*k*。

既系普羅斯數又系素數嘅整數，稱為**普羅斯素數**。到2016年為止，已知最大嘅普羅斯素數系10223 · 231172165 + 1，由Szabolcs Peter發現，有9383761位。

例子
--

原嘅幾個普羅斯數為：（OEIS數列A080075）

*P*0 = 21 + 1 = 3
*P*1 = 22 + 1 = 5
*P*2 = 23 + 1 = 9
*P*3 = 3 × 22 + 1 = 13
*P*4 = 24 + 1 = 17
*P*5 = 3 × 23 + 1 = 25
*P*6 = 25 + 1 = 33

  

原嘅幾個普羅斯素數為：（OEIS數列A080076）

3，5，13，17，41，97，113，193，241，257，353, 449, 577, 641, 673, 769, 929, 1153, 1217, 1409, 1601, 2113, 2689, 2753, 3137, 3329, 3457, 4481, 4993, 6529, 7297, 7681, 7937, 9473, 9601, 9857

普羅斯定理
-----

內文：普羅斯定理
**普羅斯定理**系判斷普羅斯數系否為素數嘅方法。 
如果*p*系普羅斯數，咁如果對於某個整數*a*，有

{\displaystyle a^{(p-1)/2}\equiv -1{\pmod {p}}\,\!}
則*p*系素數。呢個系一個有實際用途嘅方法，因為如果*p*系素數，任何選定嘅*a*都有百分之50嘅概率滿足呢個關系式。

參見
--

* 謝爾賓斯基數

外部鏈接
----

* Weisstein, Eric W. "普羅斯數" - MathWorld.（英文）
**經濟內循環**，又叫「國內國際雙循環」，係中共中央政治局常委會喺2020年5月14號提出嘅一個經濟政策，主要係以中國內循環加國際外循環所打造嘅「雙循環」做經濟主體，之後又畀中共中央總書記習近平修正做「以國內大循環為主體」。官方講法係話擴大內需，注重中國國內市場，提升自身創新能力，唔依賴中國以外市場，同時保持對外開放。

歷史
--

早喺奧巴馬時代，因應美國嘅產業空心化，就已經提出「再工業化」等政策。2017年起，當勞侵宣布加強補貼製造回流，佢發動嘅中美貿易戰更加令到美國企業購買中國產品嗰陣受到限制，「中國製造」亦從美國進口比例入面下滑，呢個時候美國商人主要因為勞動成本嘅上升，先將部分勞工密集型嘅產業，轉移到越南、菲律賓等中國鄰近嘅發展中國家而唔係整體回歸。不過武漢肺炎疫情爆發以嚟，全球經濟下滑導致需求疲軟，疫情嘅封鎖同物資短缺，商人以自主政策戰略做考慮，引發真正嘅製造業回歸潮，加上美國對華為等中國企業嘅貿易禁令一步步升級，中國當局冇辦法下將目光瞄準中國國內。

2020年5月14號，中共中央政治局常委會提出，要構建「國內國際雙循環相互促進嘅新發展格局」。2020年5月23號，中共中央總書記習近平喺參加第十三屆全國政協三次會議經濟界委員聯組會議嗰陣話要「逐步形成以國內大循環做主體、國內國際雙循環相互促進嘅新發展格局」。而喺當年召開嘅十九屆五中全會再次提出要「暢通國內大循環，促進國內國際雙循環」。同年11月4號，習近平喺第三屆中國國際進口博覽會開幕典禮上，以影像方式發表嘅主旨演講中聲稱，以國內大循環做主體、國內國際雙循環相互促進嘅新發展格局「唔係封閉嘅國內循環，而係更加開放嘅國內國際雙循環，唔單止係中國自身發展需要，而且將更好造福各國人民」。

評論
--

中共中央財辦副主任韓文秀解讀話，「提出構建以國內大循環做主體、國內國際雙循環相促進嘅新發展格局，係我哋黨對經濟發展客觀規律嘅正確把握同實踐運用。呢個主動作唔係被動應對，係長期戰略，唔係權宜之計。」

但有西方評論認為，習近平時代採取「戰狼外交」路線，加上喺武漢肺炎疫情期間被指隱瞞疫情，又打壓新疆同香港人權，台海、南海同釣魚台爭議升級，導致其它國家對中國產生反感情緒，外資企業亦因為中國反覆嘅對外政策同民族主義，喺對華投資上有所調整，「雙循環」將難以促進，最終只能向「國內大循環」發展。

參考
--

1. ↑  〈高層會議首提"國內國際雙循環"新發展格局， 釋放哪些重磅信號？〉. 第一財經. 原先內容歸檔喺2020-10-27. 喺2020-10-20搵到.
2. ↑  〈國際銳評丨打造"雙循環"嘅中國經濟有力回擊"脫鉤"謬論〉. 央視新聞. 原先內容歸檔喺2020-10-24. 喺2020-10-20搵到.
3. 1 2  〈睇習近平呢幾次重要講話，搞清"大循環""雙循環"〉. 新華社. 原先內容歸檔喺2020-09-24. 喺2020-10-20搵到.
4. ↑  〈存檔副本〉. 原先內容歸檔喺2021-01-18. 喺2021-03-28搵到.
5. ↑  〈習近平提「雙循環」戰略：經濟重心向內轉〉. 紐約時報. 原先內容歸檔喺2021-01-04. 喺2020-10-21搵到.
6. ↑  〈如何理解"國內大循環""國內國際雙循環"〉. 中國經濟時報. 原先內容歸檔喺2020-10-26. 喺2020-10-20搵到.
7. ↑  〈五中全會：「十四五」經濟重質 未提增速 要求擴內需促進「雙循環」 學者：創新是關鍵〉.
8. ↑  〈喺第三屆中國國際進口博覽會開幕式上嘅主旨演講〉. 新華每日電訊. 2020-11-05. p. 2. 喺2020-11-07搵到.`{{cite web}}`: CS1 maint: url-status (link)
9. ↑  〈中財辦韓文秀：構建新發展格局，還要深入參與國際循環〉. 《新浪》. 2020-10-30. 原先內容歸檔喺2020-11-03. 喺2020-11-11搵到.
南海公司泡沫，Edward Matthew Ward 畫
**南海公司泡沫**（South Sea Bubble）係18世紀初英國嘅一場經濟泡沫。

嗰陣時，南海公司(The South Sea Company)係英國一間上市企業，公司老闆係 Lord Treasurer 同 Robert Harley，佢哋聲稱同西班牙政府達成協議，可以壟斷晒南美洲嘅墨西哥、秘魯、智利呢啲地方所有礦產、煙業、香料呢啲貿易資源。而嗰陣時西班牙皇室因為繼承權而打仗，歐洲好多國家嘅皇室，都想扶植自己嘅血裔成為影響西班牙皇權嘅代理人，因為當西班牙皇權落實之後，就肯定大把著數。

而南海公司聲稱自己可以喺皇權落實之後壟斷晒西班牙嘅利益，令股價由一百鎊升到上一千鎊，後來歐洲開始放售，之後傳出南海公司高層詐騙消息，令股價馬上暴跌，股民血本無歸。

背景
--

1711年，英國因為戰役負債一仟萬英磅，於是南海公司就向英國政府提供貸款同協議債券重組計劃，年息6%，條件係要南美洲同北美洲之間嘅交易都由南海公司壟斷，呢啲利益包括南美洲嘅金礦、珠寶、毛料，另外亦包北美奴隸嘅交易權。因為呢啲著數太荀，南海公司於是乘機發行新股，投資者見到賺硬，就熱烈認購，南海公司見反應咁勁，立即就增加發行新股，賺多筆。

而嗰陣英國因為啱啱工業革命，好多人都有閒錢買股票，買南海股票仲變咗一個熱潮，個個有錢都走去買，南海嘅經理人真係賺到連老竇姓乜都唔知，仲走去散佈謠言，話南海公司同西班牙政府達成協議，可以壟斷晒南美洲嘅所有貿易資源，投資者查都唔查吓，個個信晒，令南海股價由一百鎊升到上一千鎊。而好多同南海有關嘅公司都乘機抽水，好多跟本無業務嘅概念公司，話自己同南海有生意關係，都上市發股票，一樣大把人買。

南海公司單單靠炒股票就賺到笑，正經生意又唔做，結果公司業務開始荒廢，公司業務賺到嘅利潤，同佢股價完全唔成比例，投資者開始瘋狂拋售，股價立即暴跌，其他抽水上市嘅公司都一齊跌，搞到啲投資者個個損手爛腳，血本無歸。著名科學家牛頓都有份買，佢最後都輸咗成二萬英磅，以當時計可以話係一筆大錢。

上圖顯示南海公司嘅股價喺 1719 年至 1720 年之間嘅上落，當中 Y 軸係個股價而 X 軸係時間（每對相鄰日期之間隔咗 5 日）。由幅圖度睇得出，南海公司啲股票嘅價喺 1720 年 2 月頭至同年 6 月尾之間升咗成差唔多 9 倍咁多，但個價喺跟住嗰三個月內急跌，跌到返落原來數值咁滯－如果有位投資者喺啲股價勁升嗰段期間買入咗啲股票，佢就損失慘重。

影響
--

"You see, of course, if you're not a dunce,  

How it went to pieces all at once, —  

All at once, and nothing first, —  

Just as bubbles do when they burst."  

（粵譯：「如果你唔係傻仔就睇到，佢係點樣一嘢煙消雲散，初頭乜都冇一嘢乜都冇，就好似啲泡沫爆嗰陣噉。」）
奧厘化雲島豪米士（Oliver Wendell Holmes, Jr.）
南海公司泡沫爆破之後，英國政府立法禁止再發新股，禁令一路維持到1825年，但呢個泡沫對英國經濟元氣大傷，差唔多衰咗成一百年先補得返。

打後有評論者分析成件事，就打咗個比喻，話南海公司單嘢「好似個番梘泡噉」－「本來係乜都冇，齋靠空氣膨漲，漲到咁上下就會爆，爆咗就變返乜都冇」－呢單嘢據講就係「經濟泡沫」呢隻詞彙嘅起源。

拎
-

* 南海泡沫

攷
-

1. 1 2  A Brief History of Financial Bubbles. *Stanford Business*.
2. ↑  Quote from *The Deacon's Masterpiece or The One-Hoss Shay*, by Oliver Wendell Holmes, Sr.
**南洋勸業會**，全名**南洋勸業博覽會**，又叫**江寧賽會**，係喺1910年，中國喺南京舉辦嘅第一次博覽會。

喺鴉片戰爭之後，由於係咁畀列強侵略同掠奪，市場上充斥住啲洋貨，工商業幾乎破產。嗰陣時兩江總督端方、南洋新兵督練陳祺同江蘇巡撫陳啟泰等，參觀過美國聖路易斯萬國博覽會、比利時黎業斯博覽會同義大利米蘭博覽會之後，返返中國，就喺一批實業家支持之下，奏准搞返個博覽會，目的係獎勸農工，振興實業。

於是喺1908年9月，南洋勸業會籌備事務所喺南京成立。搞咗一年半，終於喺清宣統二年（1910年）四月二十八日隆重開幕。

博覽會有好多唔同嘅展品，主辦單位將佢哋分成24部，420類。根據性質，分為教育、工藝、農業、美術、衛生、武備、機械、通運、水族等唔同場館；另外各省區重有自己專館，展覽佢哋地域特色嘅嘢。好似有湘繡、紹興黃酒、金華火腿、杭州剪刀、宜興紫砂壺、福州脫胎漆器等。

喺嗰陣重係叫好罕有嘅玻璃工藝製品都有。最特別連棺材都有。

除咗博覽會之外，重有人搭單搞咗個運動員，而且係參考奧運一樣咁搞。

參考
--

1. ↑  〈中國最早的博覽會〉. 原著喺2020年3月16號歸檔. 喺2008年5月5號搵到.
2. ↑  狀元銀行家 世博第一人[*失咗效嘅鏈*]
3. ↑  張偉：中國與世博會的歷史淵源[*失咗效嘅鏈*]
4. ↑  〈南京1910年曾模仿奧運會 5天競賽4項內容〉. 原著喺2016-03-05歸檔. 喺2008-05-05搵到.
1950年默劇表演
**默劇**（英文：**Mime**）係一種以身體表演嘅藝術，演出者基本唔用文字同語言，只用自己身體嘅形體動作，表現出唔同嘅情緒、情節同故事。 喺好多現代默劇表演之中，演出者甚至唔用任何道具，只以動作畀觀眾感受幻想中嘅無形道具。 有啲默劇表演者為咗令觀眾注意力集中喺佢嘅身體而唔係面部表情，會戴上素白色嘅面具演出。

歷史
--

默劇開始進入劇場演出係喺古希臘時期，當時期嘅默劇演員所演出嘅內容係用複雜嘅動作同手勢來描述每日生活嘅片斷。嗰陣時嘅默劇演出原則係建立喺動物行為學上，以教化人心，端正品格為主。 從希臘羅馬時代發源嘅默劇，其實一直存活喺正式劇場演出嘅邊緣，以諷刺或者滑稽嘅方式呈現喺觀眾眼前。

默劇娛樂大眾嘅最高峰係喺中世紀16世紀嘅意大利，為意大利即興喜劇，喺街市或者市集嘅地方演出。街頭演出者開始帶個誇張古怪嘅面具，以彌補技能不足。劇團會離開家鄉到外地去巡迴，傳播至歐洲各地。默劇藝術喺法國廣為流傳時期，好多傳統默劇手勢同默劇動作變得更加廣為人知。

模仿模式
----

狀況中嘅模仿
模仿一件事情發生，呢個係喺默劇中最常見嘅模仿方式，例如：拉繩、摸牆、爬梯等。 

舞蹈中嘅模仿
喺舞蹈動作之中，模仿事情嘅發生。

單純嘅模仿
意思即係同戲劇或者舞蹈冇任何關連，只係單純噉利用身體描述事件本身，唔存在任何固定嘅形體作為模仿嘅對象。

參考
--

1. ↑  默劇 - 洞悉教材

| * 睇
* 傾
* 改
表演藝術 |
| --- |
| 由表演者親身做畀觀眾欣賞嘅藝術 |
| **音樂**同**跳舞**
* 唱歌
* 演奏
* 音樂會
* 樂隊（管弦樂團）
* 舞龍同舞獅
* 土風舞
* 芭蕾舞
* 現代舞
 |
| **戲劇**
* 舞台劇
* 默劇
* 戲曲（大戲）
* 即興劇
* 芭蕾舞劇
* 歌劇
* 音樂劇
 |
| **其他**
* 講故
* 小丑
* 特技
* 公仔戲
* 演講
* 體操
* 馬戲
* 魔術
* 職業摔角
* 棟篤笑
* 朗誦‎
 |
| **拉雜相關**
* 觀眾
* 舞台
* 動作指導
* 聲設計
* 綵排
* 劇場總監
* 街頭賣藝
* 魅力
* 創意
* 靚
 |
| How to read a taxoboxHow to read a taxobox**南洋楹** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
| （未分級） | I類真薔薇分支 eurosids I |
|
|
| 目 | 豆目 Fabales |
|
|
|
|
|
|
|
|
| 科 | 怕醜草科 Fabaceae |
|
|
|
|
|
| 屬 | 合歡屬 *Albizia* |
|
|
|
|
|
|
|
| 種 | **南洋楹 *A. falcataria*** |
|

 |
|
| 二元學名 |
| ***Albizia falcataria***(Linn.) Fosberg. |
|
|
|
|
|
|
|
|
|
|
|
|
|
|
|

**南洋楹**（粵拼：naam4 joeng4 jing4；學名：*Albizia falcataria*）係怕醜草科合歡屬嘅常綠大喬木，原產地喺東南亞嘅馬六甲同印尼嘅馬璐古群島嗰邊。

用途
--

南洋楹既可以用嚟做觀景樹同木材之外，重可以用嚟做藥、行道樹同庭院樹、綠蔭樹都得。佢嘅樹仔啲樹皮經過加工之後，可以用嚟整502都得。

### 木材

南洋楹嘅木啱用嚟搞一般嘅家具、室内建築、箱板、農具同火柴等，甚至可以用嚟整紙同人造絲都得。

### 藥用價值

南洋楹嘅樹皮可以用嚟做藥，專門醫腸炎，瘡瘍潰爛到冇收斂現象，外傷出血等。

出面網頁
----

* 南洋楹 中国植物志
* 南洋楹 樹木谷
* 药用被子植物 罗浮山药用植物
2009年嘅莫斯科號
**莫斯科號**（俄文：**Москва**），原本叫做**光榮號**（俄文：**Слава**）係俄羅斯海軍隸下嘅1164型巡洋艦首艦，係俄羅斯黑海艦隊嘅旗艦。

史
-

光榮號係蘇聯「1164計劃」1976年係蘇聯烏克蘭尼古拉耶夫開工建造，1979年係445號船塢下水，1983年服役。光榮號係1990年進行改裝，解體後等到2000年先改裝完新服役，改名做莫斯科號，成為俄軍黑海艦隊嘅旗艦。2016年進行咗為期3年嘅現代化，之後納入俄羅斯海軍嘅永久戰備部隊。

2022年俄羅斯入侵烏克蘭
-------------

2022年2月，黑海艦隊司令伊戈爾·奧西波夫海軍上將親自檢查莫斯科號導彈巡洋艦嘅防空保護。2022年俄烏戰爭期間，2月24號下晝六點，蛇島受到俄國海軍襲擊，莫斯科號同埋瓦西里·貝科夫號巡邏艦以甲板砲向島嶼開火。當表明身分，要求駐紮島上嘅烏克蘭部隊投降嘅時候，烏克蘭嘅羅曼·格里博夫回應話：「俄羅斯戰艦，屌你」。

4月13號，烏克蘭政府聲稱幾架TB2無人機吸引艦雷達嘅注意，再由海岸嘅砲台發射兩枚海王星反艦導彈，喺奧迪沙對出黑海擊中莫斯科號引發大火。莫斯科號喺4月14號沉咗，成為第二次世界大戰結束之後，被打沉嘅最大戰艦。美國國防部官員亦都證實莫斯科號被兩枚烏克蘭嘅反艦導彈擊中，而俄羅斯政府就話火災令到舷側彈藥爆炸，4月14號俄羅斯政府宣佈係拖救嘅時候遇到風暴沉咗。不過根據天氣網站數據，嗰日海域天氣甚佳，只有啲微雨。

影響
--

根據福布斯，莫斯科號嘅沉沒令到俄羅斯軍方損失約7.5億美元，係有史以來俄羅斯損失最貴嘅軍備。

烏克蘭郵局發行嘅「向莫斯科號舉中指」郵票，莫斯科號被擊沉前兩日發行
莫斯科號嘅沉沒令俄羅斯軍方失去黑海艦隊嘅旗艦，對俄方嘅士氣做成打擊，加上喺沉沒無耐之前烏克蘭郵局發行嘅「向莫斯科號舉中指」郵票非常受歡迎，令到烏克蘭方嘅士氣因此提升。

參考
--

1. ↑  〈烏克蘭「最狡猾攻擊」！無人機先欺敵、飛彈在後 俄艦「莫斯科號」中招 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2022-04-15. 喺2022-04-17搵到.
2. ↑  〈美評估：「莫斯科號」被2枚反艦飛彈擊中 不認為船上有核武 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2022-04-15. 原著喺2022-04-17歸檔. 喺2022-04-17搵到.
3. ↑  "Moskva cruiser sank while being towed in a storm — Russian Defense Ministry". *tass.com*. 喺2022-04-17搵到.
4. ↑  "Вартість підбитого крейсера «Москва» – $750 млн. Forbes склав рейтинг найдорожчої російської техніки, знищеної на війні — Forbes.ua". *forbes.ua* (烏克蘭文). 2022-04-14. 喺2022-04-17搵到.
5. ↑  "Russian warship stamp becomes collector's item in Ukraine". *France 24* (英文). 2022-04-15. 喺2022-04-17搵到.
Three dolphins jumping at a trainer's command in an artificial pool, while being shown on a big screen television.Orca dolphins performing in *Shamu stadium* at SeaWorld in Orlando, Florida
**海豚館**（海豚水族館）係專門養海豚嘅海獸館、水族館。海豚通常畀人困住響一個大水池裏面。飼養鯨豚類嘅風氣大約喺1860年代開始出現，而第一個正式用作商業嘅海豚館喺1938年開業。直到1970年代，關注動物權益風氣一度收緊對海豚水族館嘅經營，但並無影響歐洲、日本同北美洲嘅擴張。

海豚水族館主要養樽鼻海豚。

史
-

The structure has a round roof with a large skylight.The exterior of the Boudewijn Seapark dolphinarium in Bruges, Belgium
The water in the pools has to be constantly filtered to keep it clean for the dolphins and the spectators, and the temperature and composition of the water has to be controlled to match the conditions dolphins experience in the wild. In the absence of a common international regulation, guidelines regarding the minimum size of the pools vary between countries. To give an indication of pool sizes, the *European Association for Aquatic Mammals* recommends that a pool for five dolphins should have a surface area of 275 m2（2,960 sq ft） plus an additional 75 m2（810 sq ft） for every additional animal, have a depth of 3.5 m（11 ft） for at least the minimum surface area and have a water volume of at least 1,000 m3（35,000 cu ft） with an additional 200 m3（7,100 cu ft） for every additional animal. If two of these three conditions are met and the third is not more than 10% below standard, the EAAM considers the pool size to be acceptable.

睇埋
--

* 香港海洋公園
* 動物園
* 水族館
* 海獸館
* 海洋哺乳動物

註
-

1. ↑  "UNEP:Guidelines and criteria associated with marine mammal captivity". 2006. 原著喺8 March 2017歸檔. 喺22 November 2009搵到.
2. ↑  Recommended EAAM dolphin housing standards[*失咗效嘅鏈*], retrieved 22 November, 2009

睇多啲
---

Johnson, William (April 1994). *The Rose-tinted Menagerie*. Heretic Books. ISBN 978-0946097289.

拎
-

* Alliance of Marine Mammal Parks and Aquariums
| How to read a taxoboxHow to read a taxobox**海蛇科** |
| --- |
| 灰藍扁尾海蛇灰藍扁尾海蛇 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 爬蟲綱 Reptilia |
|
|
|
|
|
| 目 | 有鱗目 Squamata |
| 亞目 (Subordo): | 蛇亞目 Serpentes |
|
|
|
|
|
|
|
| 科 | **海蛇科 *Hydrophiidae*** |
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 屬 |
| * 劍尾海蛇屬（*Aipysurus*）
* （*Amydocephalus*）
* 棘鱗海蛇屬（*Astrotia*）
* 棘海蛇屬（*Acalyptophis*）
* 裂頦海蛇屬（*Enhydrina*）
* （*Ephalophis*）
* （*Hydrelaps*）
* 青環海蛇屬（*Hydrophis*）
* 截吻海蛇屬（*Kerilia*）
* （*Kolpophis*）
* 平頦海蛇屬（*Lapemis*）
* 海蝰屬（*Parahydrophis*）
* 長吻海蛇屬（*Pelamis*）
* （*Thalassophina*）
* （*Thalassophis*）
* 扁尾海蛇屬（*Laticauda*）
 |
|

**海蛇科**包括所有一世都住喺海洋度嘅蛇，屬於蛇亞目，係由遠古眼鏡蛇分化出嚟嘅，呢科有15屬、大約50種。

海蛇嘅身體後部略側扁，尾部扁平如槳，游水好叻。個頭好細，又細條，好少超過2米，但喺化石度搵到，以前曾經有長達十幾米嘅大海蛇出現。有由頭伸到落尾嘅肺，但亦可以用皮膚嚟呼吸。海蛇嘅鼻窿向上，有瓣膜可以自由開關，吸氣後，可關閉鼻孔潛落水底達10分鐘咁耐，重可以潛到幾十米深。海蛇身體表面有鱗片包住，鱗片下面係好厚嘅皮膚，可以防止海水滲入同避免體液流失。脷下面有鹽腺，可以排出隨食物進入體內嘅過量鹽分。

海蛇嘅天敵主要係白腹海鵰等食肉性海鳥以及一啲鯊魚。

分布
--

海蛇主要分布喺印度洋同西太平洋嘅熱帶海域，大西洋並無海蛇。東太平洋有長吻海蛇分布，劍尾海蛇就通常分布喺暗礁裏面。中國記錄到有19種海蛇，廣泛分布喺廣東、廣西、福建、台灣、香港、浙江、山東、遼寧等省份嘅沿岸近海地方。常見品種有青環海蛇、環紋海蛇、小頭海蛇、海蝰、平頦海蛇同長吻海蛇等。而香港亦記錄過淡灰海蛇（睇香港爬蟲類）。

分類
--

海蛇又可以分兩棲海蛇同水棲海蛇兩大類。扁尾海蛇就係屬於前者，需要上岸生蛋，由得佢自然孵化。而後者就係卵胎生嘅，每次要生3到4條20到30厘米長嘅海蛇仔。喺繁殖季節，海蛇成日聚埋一齊，形成綿延幾十公里長嘅蛇陣，有時甚至浮滿整個港口。

毒性
--

海蛇同眼鏡蛇有好密切嘅親戚關係，係有較短前溝牙嘅毒蛇，所有海蛇都係有劇毒嘅。啲毒液為無色或者淡黃色粘稠液體，同陸地蛇嘅蛇毒性質好似，但毒性就比陸棲蛇勁好多，係最毒嘅動物。有啲品種嘅毒性強度甚至係響尾蛇嘅十倍以上，鈎嘴海蛇毒液就係飯鏟頭毒液毒性嘅兩倍，係氰化鈉毒性嘅80倍。海蛇毒性為神經毒，目前並無血清可以解毒。

世界上最毒嘅海蛇係貝爾切海蛇，住喺澳洲西北部嘅阿什莫爾群島嘅暗礁周圍，按照單位容量毒液毒性嚟講，佢嘅毒性係眼鏡王蛇嘅200倍。

海蛇咬到人冇劇烈感覺，有時重唔痛又無水腫，所以好難發覺。各種症狀開始始時都好輕微，但會逐漸惡化。逐漸導致呼吸困難、全身癱瘓等症狀，嚴重嘅話可以喺幾十分鐘之後死。人類極少會受到海蛇嘅主動攻擊，往往係因為漁夫捕捉或潛水員唔小心踩到海蛇先搞成咁。有經驗嘅潛水員重會捉海蛇嚟玩。

資料來源
----

* 《科學月刊》「蛇類的生態適應」一文，2001年5月號
* 《香港的兩棲類和爬行類》
* 《自然珍藏系列：兩生爬行類圖鑑》ISBN 957-469-519-0

睇埋
--

* 蛇
* 飯鏟頭
**938年**嘅**白藤江之戰**（粵拼：baak6 tang4 gong1 zi1 zin3，越南文：Trận Bạch Đằng,938／陣白藤,938?），即係喺五代十國陣，嶺南嘅南漢政權同靜海地區（而家越南嘅北部）嘅軍閥吳權之間嘅戰爭，以戰事地白藤江做名。呢一戰以吳權擊敗咗南漢告終，然之後越南（交趾）開始咗脫離中國大陸政權嘅獨立發展路。

背景同前戰
-----

喺930年，南漢君主劉龑派咗李守鄘、梁克貞去攻打交趾，俘虜咗靜海節度使曲承美後就返咗去。冇耐曲氏嘅部將楊廷藝，就驅逐咗南漢啲軍隊，自己改做靜海節度使。喺937年，楊廷藝畀牙將矯公羨殺咗。到咗938年，楊廷藝嘅女婿吳權就喺愛州（而家嘅清化）起兵，反對矯公羨。佢召集同帶埋啲部隊由愛州去到咗安南嘅北面，包圍同攻打矯公羨所在嘅大羅城（亦即係螺城），俾包圍嘅矯公羨試過突圍未有得米，於是乎佢就向南漢政權求救，喺度等著有援軍打救佢。

劉龑喺呢一場仗前早就有吞併返交趾嘅諗法，隨即任命咗個第九仔劉弘操做靜海節度使，封埋佢做交王。劉弘操就以支援矯公羨嘅名堂，帶領超過二十萬人進入交趾去支援公羡嘅軍隊，而劉龔自己就喺海門（而家嘅廣西博白）度屯兵，做佢仔嘅後應。南漢崇文使蕭益認為喺發兵嘅呢陣時，啲時節雨多而且啲路都幾難行下，勸諫劉龑暫時放慢進兵嘅速度，仲建議要多啲用嚮導幫手帶路。蕭益佢係咁話嘅：

|  |  |  |
| --- | --- | --- |
| 「 | 而今，啲雨已經落咗幾個禮拜咁耐，海上路線既危險又漫長。吳權係一位才華橫溢嘅戰術家。我哋唔能夠睇低佢。我哋嘅軍隊必須要謹慎起身，喺向南方慢慢噉前進嗰陣，我軍應該盡量用多啲偵察兵。 | 」 |
| ——南漢崇文使蕭益 |

但係，劉龑嘅諗法係快快趣趣打過去，好重新噉征服靜海，因而佢冇聽蕭益嘅笛，叫劉弘操嘅水軍繼續進兵，由海口（下龍灣）度進入咗白藤江。

喺劉龑調緊兵嘅同一時間，包圍著大羅城嘅吳權部隊猛攻，趁南漢後援軍隊嚟到前，攻到咗入城同殺死咗矯公羨。

戰役經過
----

|  |  |
| --- | --- |
|  | 呢版有越南文嘅喃字，部分作業系統、網頁瀏覽器需要特殊字母或符號嘅支援先睇到，否則可能出現亂碼、問號、空格等其它符號。 |

白藤江之戰嘅精品畫，係放喺越南河內嘅國家歷史博物館度向公眾展示
吳權得知南漢嘅部隊嚟到咗白藤江，就同啲將士講：

|  |  |  |
| --- | --- | --- |
| 「 | 弘操𪜀侈稚疴𤵺，𨑻軍自賖旦，軍𪜯群痗𤻻，又𦖑公羡㐌𣩂，空固𠊚爫内應，㐌𠅎𤽶𠓀耒。軍些𥚄飭群劸敵𠇍軍痗𤻻，必破得。仍𦏓眾固利於戰船，些空防備𠓀時勢得輸𣗓别𠚢哰。𡀮差𠊚𨑻梮𢀲襪鈍頭𢃉鉄㨂砛於𠠩𨷯㴜，船𧵑𦏓眾遶渃潮𨖲𠓨𥪝行梮時𡢐𪦆些易皮制御，空朱隻鬧𠚢脱。
（劉弘操係個又憨居又冇腦嘅青頭仔，由咁遠水路帶啲兵嚟，啲兵仔實都好攰，又聽聞矯公羨死咗，冇人做內應，首先經已失咗魂喇。我軍有力而敵軍疲攰，實贏到佢。但佢哋好識行戰船，我哋唔防備先嘅話，會輸都未定。若果派人去帶啲木樴（亦即係木樁）、頂度包埋鐵，喺臨海口前邊水底閘住，佢哋啲船（一旦子）順潮水升漲入到啲木樴（範圍度）、我哋就容易控制，唔會畀任何一隻船走甩。） | 」 |
| ——吳權 |

於是佢就命令啲手下軍士去斬咗啲樹木，愛來整啲木樴（粵拼：zik1 ），插喺白藤江入海處啲險要江心度，同時間喺河岸一帶部署埋伏。

白藤江嘅水呢陣漲潮而升高埋，浸過曬啲帶鐵皮木樴畀人睇唔到。吳權當即叫水軍部隊去挑機，嘍啲南漢軍入港。吳軍戰鬥咗一陣就詐弟打敗仗後退，南漢水軍就跟住向前追擊，追到咗吳部隊嘅埋伏嘅位置。冇耐江水退潮，啲鐵皮木樴突晒出嚟，唔少南漢部隊嘅大船一埋到去，一係就俾閬（粵拼：long6 ）高炕沙（擱淺嘅傳統說法）喐唔到，一係就畀㓤穿個船底、一部部噉沉晒落去，唔少兵跟住浸死咗。吳軍啲伏兵就跟住出晒嚟，出動啲船仔去襲擊南漢軍，兩軍間變成咗白刃戰。呢一戰令到南漢軍大敗，損失咗超過一半嘅卒仔，主將劉弘操就畀擊殺埋。

南漢君主劉龑得知劉弘操冇咗之後，喊到好犀利，帶住殘餘嘅部隊退返南漢本土。

戰後
--

吳跟住喺939年稱王，建立咗吳朝，都城係古螺城。由呢陣吳建政開始，南漢唔再南下攻打交趾。越南（交趾）開始咗脫離大陸政權嘅獨立發展路；到咗968年丁朝建立，越南（交趾）正式脫離咗中國大陸嘅中原政權而獨立。

參考
--

1. ↑  "Kỷ Nam Bắc Phân Tranh - Đại Việt Sử ký toàn thư". *uni-leipzig.de*. 原著喺2013-01-13歸檔. 喺2013-01-13搵到.
2. 1 2
3. ↑  Tiền Ngô Vương 互聯網檔案館嘅歸檔，歸檔日期2013年1月13號，. - 《大越史記全書》

### 參考文

* 《資治通鑑·後晉紀二》
* 《新五代史·南漢世家第五·劉隱》
* 吳士連等《大越史記全書·外紀卷之五·南北紛爭紀》同《大越史記全書·外紀卷之五·吳紀》，東京大學東洋文化硏究所校合本，170到172頁
* 《越史略·卷上》
* 《越南歷史》（Lịch Sử Việt Nam），第二部份第四章，第150頁。北京人民出版社1977年出版。編：越南社會科學委員會（越南科學出版社1972年版），譯：北京大學東語系越南語教研室（1976年3月）

睇埋
--

* 白藤江
* 白藤江之戰 (981年)
* 白藤江之戰 (1288年)
| How to read a taxoboxHow to read a taxobox**南洋杉** |
| --- |
| 喺南越王宮博物館入面種嘅南洋杉喺南越王宮博物館入面種嘅南洋杉 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 松柏門 Pinophyta |
|
|
|
|
|
|
|
| 綱 | 松柏綱 Pinopsida |
|
|
|
|
|
| 目 | 松柏目 Pinales |
|
|
|
|
|
|
|
|
| 科 | 南洋杉科 Araucariaceae |
|
|
|
|
|
| 屬 | 南洋杉屬 *Araucaria* |
|
|
|
|
|
|
|
| 種 | **南洋杉 *A. cunninghamii*** |
|

 |
|
| 二元學名 |
| ***Araucaria cunninghamii***Sweet |
|
|
|
|
|
|
|
|
|
|
|
|
|
|
|

**南洋杉**（粵拼：naam4 joeng4 caam3；學名：*Araucaria cunninghamii*）係南洋杉科南洋杉屬嘅常綠喬木，原產大洋洲東南邊沿海。而家喺海南同福建、廣東、廣西、香港都有大範圍種呢樖嘢。

佢既係觀景樹一種，世界都出名，又係其中一個現代孑遺植物。

名
-

南洋杉名多多。又嗌**塔形南洋杉**、**鱗葉南洋杉**、**澳洲杉**、**馬騮杉**、**花旗杉**。

形態
--

呢樖嘢一般有40－70米高到，胸徑1.2m，樹皮係灰啡色或暗灰色，重有粗同橫嘅裂紋響度。樹枝有5－7m長，而且係輪生出嚟，好似雷達噉嘅放射樣。而樹葉係針形或披針噉，先端比較尖，有1.5－2cm長，1mm－2mm闊，好似覆瓦噉嚟排。樹冠嘅樣係尖嘅塔形；花嘅方面，雌雄都唔同品種。花公一般生喺樹頂或樹枝嘅胳肋底嗰度，而花乸係序球噉。果好似雞蛋噉圓嘅，啲核有對翼響度。

生長環境
----

南洋杉一般生喺空氣潮濕兼土質比較靚嘅地、有光同比較熱嘅氣候嗰度生。尤其喺山谷入面就生得比較好，而且壽命比較長。佢嘅抗風能力都好犀利吓。

用途
--

呢種植物可以用嚟做觀景同裝飾植物嘅同時，又可以用嚟做木材。

有關嘅書
----

* 中国少年儿童百科全书 自然·环境 第429页　浙江教育出版社 ISBN·7-5338-1946-2/G·1942

出面網頁
----

* 維基同享中有關南洋杉嘅資源類
* 維基物種有關南洋杉嘅資料
* Australian National Botanic Garden: *Araucaria cunninghamii*
* Gymnosperm Database: *Araucaria cunninghamii*
* Brisbane Rainforest Action & Information Network: *Araucaria cunninghamii*
* Tree Conservation Information Service
座標: 35°38′46.7″N 116°40′37.6″E﻿ / ﻿35.646306°N 116.677111°E﻿ / 35.646306; 116.677111

中華人民共和國 > 山東省 > 濟寧市 > 兗州區 > **新驛鎮** 
 呢篇文講鎮。搵緊同名嘅社區嘅話，請睇〈**新驛社區**〉。

**新驛**（粵拼：san1 jik6）係中國山東濟寧兗州西北部嘅鎮，離兗州市區20公里，鎮政府駐新驛一村。面積66.6平方公里，人口5.3萬人（2019年）。交通上呢度有兗梁公路（兗州~梁山）同埋寧濟公路（寧陽~濟寧）穿過。

地理
--

新驛喺兗州西北部，東面係大安，北面係小孟，西面有汶上，南面係顏店。東西最闊12.7公里，南北最長11.9公里，轄區嘅形狀唔規則，總面積66.6 km²，合99900畝。新驛處於黃河沖積平原，海拔30米，屬温帶季風性氣候。當地經濟比較發達，佢又係週邊地方嘅交通要道，無論人口定面積都係個大鎮。當地出產小麥、粟米、蠶蟲、大蔥，有7.1萬畝田地，喺本地譽爲「兗州西部糧倉」。資源上有豐富嘅黃沙、地下水。

史
-

新驛，係簡稱自**新嘉驛**（san1 gaa1 jik6），「新」係話佢新設，「嘉」意思「吉祥嘉言」。新嘉驛係明代時（洪武二十九年，1396年）設嘅驛站，係聊城、汶上、兗州、濟南之間嘅交通要衝。舊時新嘉驛係個好大嘅驛站，車馬行人來來往往，所以商業繁榮，設施高檔，居民越來越多，最後變成兗州西北部最大嘅村鎮。作爲緊要嘅驛站，新嘉驛幾出名，一啲人喺度留低啲詩，其中最出名係明末清初時，有一個會稽（而家浙江紹興）女子，嫁咗畀個北方武夫做妾仔，萬曆四十七年（1619年）同佢丈夫經過新嘉驛，因爲大婆糟騭佢，佢喺自殺之前喺牆壁度題詩三首，因爲佢嘅詩同遭遇打動咗文人，個個都來和應佢嘅詩，成爲當時幾有名嘅文學事件。又比如《儒林外史》亦提過呢度。而設新嘉驛前，當地地名叫**賓陽**（ban1 joeng4）。

作爲附近最大嘅鎮，新驛一直係區、鄉嘅政府駐地。1949年時係滋陽縣第五區，下設聯防。1950年聯防改爲9個鄉，1956年撤銷第五區，分成新驛、型堂、蔡莊、郗村四個大鄉。1958年成立**共産主義人民公社**，範圍包括而家嘅小孟、顏店嘅郗村。當年滋陽同曲阜合併，直到1962年曲阜同兗州分開，先改叫**新驛人民公社**。1966年5月改叫**新驛區**，下設9個公社仔；1968年恢復爲公社，下面啲公社仔改爲管區；1982年頭，將西部嘅郭村、蔡莊、店子街三個管區分出，做店子街人民公社。1984年5月，店子街公社北部三條村畀過小孟，其餘重新併入新驛，因爲改革，新驛又恢復爲縣轄區。1986年12月，改成**新驛鎮**。

文化
--

新驛一帶好耐歷史，除咗驛站帶來嘅繁榮，喺之前，高吳橋呢條大村就係古戰場，可以追溯到周代咁古老。當地又有唐宋金元四代嘅金石碑刻，明代時嘅郡王朱壽鉅亦葬喺呢度。新驛有一處省級文物，兩處市級文物，三處縣級文物，其中省級文物東頓村遺址，係戰國、漢代時頓丘古城嘅遺蹟。

政區
--

新驛轄4個管區，再分成57條村。

* 村：新驛一村、新驛二村、新驛三村、新驛四村、新驛五西村、新驛五東村、秦村、魏樓、駱村、胡營、高吳橋一村、高吳橋二村、高吳橋三村、高吳橋四村、毛辛莊、王樓、皇林、前閆樓、高村、朱張、後閆樓、大莊、何村、東一村、東二村、東三村、西東村、西西村、堰頭、河灣、楊營、徐村、型堂、後寺、文興坡、高莊、郭村、劉村、袁村、馬樓、姜村、蔡莊、葛樓、孫村、李村、官路、肖村、苗堂、王府莊、范窯、張窯、王堂、韓馬、店子、趙呂、董樓、義和莊

攷
-

1. 1 2 3 4 5 6  〈新驛鎮基本情況簡介〉. 新驛鎮政府. 原著喺2016年3月5號歸檔. 喺2015年10月14號搵到.
2. 1 2  〈2013年統計用區劃代碼和城鄉劃分代碼〉. 中華人民共和國國家統計局. 喺2015年10月14號搵到.
3. 1 2 3  〈新驛鎮〉. 《兗州區政府》. 2019年10月8號. 喺2020年3月31號搵到.`{{cite web}}`: CS1 maint: url-status (link)
4. 1 2 3 4  〈山東濟寧兗州區新驛鎮〉. 博雅地名網. 喺2015年10月14號搵到.
5. 1 2  〈新驛鎮〉. 行政區劃網. 2014年1月27號. 喺2015年10月14號搵到.
6. ↑  〈兗州市〉. 文化濟寧. 原著喺2016年3月4號歸檔. 喺2015年10月15號搵到.
7. ↑  〈驛傳志〉. 《兗州府志》. 由昌平驛西北四十五里爲嵫陽縣新嘉驛。洪武二十九年添設。有城垣、聚落，驛亭整潔，可以宿止。濟寧、汶上由寧陽入會城，亦由此而東，一橫衝也，過客易馬具食而行。
8. 1 2 3 4  〈歷史文化〉. 新驛鎮政府. 原著喺2016年7月16號歸檔. 喺2015年10月14號搵到.
9. 1 2  《滋陽縣志》. 新嘉驛，舊名賓陽城。高臺、鼓樓、大門、二門、東西角門，大廳五間，東西廂房各三間。後鑿小池，架橋構亭，花竹蔚然，行館最爲華整。
10. ↑  吳敬梓. 〈第三十四回〉. 《儒林外史》. 莊紹光從水路過了黃河，雇了一輛車，曉行夜宿，一路來到山東地方。過兗州府四十里，地名叫辛家驛，住了車子吃茶。註：「辛家驛」即係「新嘉驛」。
**創意香港**（英文：**Create Hong Kong**）係香港特別行政區政府喺2009年6月成立嘅辦公室，專責推動香港創意產業嘅發展，由2022年7月1號起隸屬文化體育及旅遊局，願景係將香港發展成區內嘅創意之都。

服務
--

### 廣告

資助多個項目，支援廣告業喺數碼年代應對挑戰同把握機遇，包括「微電影『創+作』支援計劃(音樂篇)」、「香港初創數碼廣告企業Ｘ出版宣傳支援計劃」、「數碼廣告業新畢業生支援計劃」等，協助初創同中小型廣告製作公司發展，並為廣告業培育新血。

### 建築

資助嘅「港深城市／建築雙城雙年展(香港)」同「威尼斯國際建築雙年展香港展」，係展現香港建築創意嘅重要平台，為香港建築師帶嚟環球機遇。

### 設計

每年資助業界舉辦「設計營商周」、「deTour」、「DFA設計獎」、「Fashion Asia Hong Kong」、「Centrestage」等盛事，亦資助「設計創業培育計劃」、「時裝創業培育計劃」、「Redress Design Award」、「香港智營設計大賞」、「PMQ Seed」等項目，為業界培育或發掘人才同建立品牌，以及喺社區同學校層面推廣設計思維。

### 數碼娛樂

資助業界推出「動畫支援計劃」、「香港遊戲優化和推廣計劃」、「『港漫動力』－香港漫畫支援計劃」、「香港數碼娛樂業新畢業生支援計劃」等項目，以培育人才同協助初創企業發展。資助嘅「香港漫畫星光大道」，唔單止係全球首條以漫畫為主題嘅星光大道，亦係香港重要嘅地標之一。

### 電影

為唔同項目提供資源，包括資助「香港國際電影節」，通過「電影發展基金」為香港中低成本嘅電影製作提供部分融資，資助「香港影視娛樂博覽」、「香港電影金像獎」等盛事，還推出「首部劇情電影計劃」、「薪火相傳計劃」、「劇本孵化計劃」等項目以培育新一代電影工作者。多年嚟協助電影嘅製作，特別係喺香港拍攝外景嘅工作，並喺政府層面為業界向內地爭取更多措施，便利香港電影同電影從業員進入內地市場。

### 大灣區／一帶一路

為支持香港創意產業參與國內大循環同開拓國際市場，資助香港各創意界別到大灣區其他城市同一帶一路國家舉辦展覽、交流活動等，或同大灣區其他城市合辦唔同項目。「創意香港」亦組織業界到呢啲地區考察，或喺當地舉辦巡迴展覽，推動跨地域創意產業交流同合作。

### 音樂同電視

資助「《埋班作樂》音樂創作及製作人才培育計劃」同「搶耳音樂」品牌下嘅唔同項目，讓香港新一代音樂創作人同音樂廠牌得到支援同啟發，喺創作更多作品之餘，亦積極開拓境外市場。

### 印刷同出版

多年嚟資助喺內地同歐洲大型書展中設立「騰飛創意－香港館」，以協助印刷同出版業界開拓市場，並資助出版界嘅「想創你未來－初創作家出版資助計劃」、「香港出版雙年獎」、「香港智能電子書庫」，分別培育香港新進作家、表揚香港出版嘅優秀華文出版物同鼓勵業界轉型。

### 特別效果牌照

電影服務統籌科特別效果牌照組專責對電影、電視、廣告片製作同演唱會、舞台、主題公園表演中使用嘅特別效果物料作出規管，以及簽發燃放特別效果物料許可證，讓業界可以僽合適嘅環境下製造特別效果，令到各式各樣嘅娛樂項目同活動得以順利進行，促進創意產業嘅發展。

出面網頁
----

* 創意香港嘅官方網站
* YouTube上面嘅創意香港嘅頻道
座標: 31°13′08″N 121°26′06″E﻿ / ﻿31.219°N 121.435°E﻿ / 31.219; 121.435

**上海戲劇學院**，簡稱「**上戲**」，係中國上海一間大學，以培養戲劇藝術人才為主。1945年創校。上戲同北京電影學院、中央戲劇學院係中華人民共和國三大演藝學校。

歷史
--

1945年12月1號，喺顧毓琇支持下，李健吾、顧仲彝、黃佐臨創立「上海市立實驗戲劇學校」。

1949年10月，上海市立實驗戲劇學校改名做上海市立戲劇專科學校。1952年全國高等院校院系調整，山東大學藝術系戲劇科、上海行知藝術學校戲劇組併入呢間學校，並改名做中央戲劇學院華東分院。1956年正式命名上海戲劇學院，係文化部直屬高等專業藝術院校，熊佛西擔任首任院長。2000年4月，劃為上海市同文化部共建。2002年6月，原上海師範大學表演藝術學院併入，而上海市戲曲學校、上海市舞蹈學校變成上戲附屬學校。

而今個校長係黃昌勇。

校園
--

學校有4個校區。華山路校區係表演系、導演系、戲劇文學系、舞台美術系、音樂劇表演藝術中心同創意學院所在地。蓮花路校區係戲曲學院、電影電視學院以及附屬戲曲學校所在地。虹橋路校區喺上海國際舞蹈中心，2017年3月正式啟用，現有舞蹈學院同附屬舞蹈學校。浦江校區喺2016年12月1號開工建設，預計2019年新學期啟用，將會係影視新媒體教育中心。

架構
--

有11個教學部門，分別係表演系、導演系、戲劇文學系、舞台美術系、電影電視學院、戲曲學院、舞蹈學院、創意學院、音樂劇表演藝術中心、公共教學部、研究生部。另外仲有兩間中專，附屬戲曲學校同附屬舞蹈學校。

到2016年9月為止，學校有270位專職老師。其中168人有碩士學位，著咗62.2%，47人有博士學位，著咗17.4%。45歲以下嘅老師著咗74.8%。

現有全日制在校學生約2500人，其中在校本科生約1800人。

出名舊生
----

括弧括住嘅數字係入學年份。

### 演員

* 游本昌（1952）
* 童自榮（1962）
* 宋佳（1981）
* 李幼斌（1983話劇表演進修班）
* 尤勇（1984）
* 陳紅（1986）
* 周杰（1989）
* 寧靜（1991）
* 徐崢（1990）
* 廖凡（1993）
* 李冰冰（1993）
* 任泉（1993）
* 馬伊琍（1994）
* 陸毅（1995）
* 佟大為（1997）
* 馮紹峰（1997）
* 童蕾（1999）
* 小宋佳（1999）
* 張丹峰（2000）
* 韓雪（2001）
* 胡歌（2001）
* 林更新（2007）
* 迪麗熱巴（2010）

### 作家

* 沙葉新（1961）

參考
--

1. 1 2 3 4  〈学院领导〉. *www.sta.edu.cn*. 原著喺2017-11-09歸檔. 喺2018-07-29搵到. `{{cite web}}`: Cite has empty unknown parameter: `|dead-url=` (help)
2. 1 2 3 4  〈学院简介〉. *www.sta.edu.cn*. 原著喺2012-05-09歸檔. 喺2018-07-29搵到. `{{cite web}}`: Cite has empty unknown parameter: `|dead-url=` (help)

出面網頁
----

* 上海戲劇學院嘅官方網站 Edit this at Wikidata
* 上海戲劇學院嘅新浪微博（需要註冊）
**香港境內水貨客問題**指大量走私水貨過境中國大陸旅客，俗稱「水貨客」。由香港利用各種途徑運送貨物到中國大陸（香港至中國邊境關口），引致對香港各區市民日常生活造成各種滋擾同社會問題。2012年至2013年期間，水貨客問題更引發民間組織光復上水站抗議活動，迫令香港特區政府公布相關一系列打擊水貨客措施，包括統籌多個執法部門組織特遣隊，同進行聯合執法行動等等。但係到2015年，水貨客問題惡化擴大到邊境以外地區，如上水延伸至屯門新市鎮，再次激發起光復屯門、捍衛沙田、光復元朗同遊覽完上水去屯門大量抗議活動。

睇埋
--

* 走私
* 平行進口貨品
* 北區水貨客關注組
* 港澳自由行
* 附例特檢隊
* 廣州限外令

參考
--

1. ↑  梁振英：政府重視水貨客問題，政府新聞，2013年1月22號。

| * 睇
* 傾
* 改
香港境內水貨客同中國大陸旅客過多問題 |
| --- |
| 政策 | 港澳個人遊 · 一簽多行 · 奶粉限購令 |
| 問題 | 中港矛盾 · 中國大陸人搶購香港奶粉事件 |
| 抗議 | 光復上水站 · 光復屯門 · 捍衛沙田 · 光復元朗 · 遊覽完上水去屯門 · 光復上水 · 光復東涌 |
| 執法 | 風沙行動 · 力鋒行動 |
| 團體 | 北區水貨客關注組 · 熱血公民 · 本土民主前線 |
| 睇埋 | 港鐵東鐵綫 · 附例特檢隊（中文：附例特檢隊） · 英治時期香港旗 · 龍獅香港旗 · 電影《過春天》 |
《香港國家安全法》喺未經香港人同意或者咨詢過香港人嘅情況之下落實後，對香港高等教育界造成一定嘅影響。除咗有啲大專院校喺課程入面加入《國安法》嘅要求，亦因為點樣為之觸犯國安法嘅定義唔清晰，有一啲大學講師覺得學術自由受到影響，甚至傳出有學生單單因為不滿老師畀分，走去國安熱線舉報老師。

香港大專院校課程嘅影響
-----------

喺2021年9月，香港理工大學、香港浸會大學、嶺南大學、同香港教育大學，都分別宣布將根據《國安法》嘅內容，將國安教育列為大學本科生嘅必修課程。其中喺理工大學，仲一定要考試考到合格為止。

對香港學術自主嘅影響
----------

實施國安法之後，香港學術自由情況急劇轉差。全球公共政策研究所（Global Public Policy Institute）喺2021年3月公佈嘅「全球學術自由指數」同評級入面，香港評分大幅下跌，獲評D級，排名仲差過柬埔寨。

喺香港大學，師生之間一度流傳有學生因為唔滿意老師畀分，向國安熱線舉報老師，令港大嘅教授之間瀰漫一片恐懼，唔敢將課堂錄音放上網。亦有老師因為呢條法例令佢唔敢喺課堂上討論政治課題，又擔心將來仲可唔可以教授香港民主課題。校方高層回應嘅時候，堅持學校入面仲有學術自由，話只係講學術嘅話就唔使擔心，但同時表明唔好煽動學生。不過，校方就未有交代清楚煽動嘅定義。有大學教授喺校內討論《國安法》影響嘅內部會議入面，指自己向大學貢獻專業，但而家感到被遺棄，得唔到校方嘅支援。有引述參與討論嘅教授話，「悲傷」或者「失望」都唔足以形容會議室入面絕望同恐懼嘅氣氛。

睇埋
--

* 2021年香港各大學打壓學生會爭議

參考
--

1. ↑  鄧穎琳 (2021-09-16). 〈國安法｜教大：本學年起國安法及國安教育已列入必修通識課程〉. 《香港01》 (香港中文). 喺2021-09-21搵到.
2. ↑  〈理大新生必修國安教育 唐英傑案例教材 校方：須考試至合格為止 | 立場報道 | 立場新聞〉. 《立場新聞 Stand News》. 原著喺2021-09-21歸檔. 喺2021-09-21搵到.
3. ↑  鄧穎琳 (2021-09-16). 〈國安法｜教大：本學年起國安法及國安教育已列入必修通識課程〉. 《香港01》 (香港中文). 喺2021-09-21搵到.
4. 1 2  德國之聲 (2021-06-13). 〈教授遭研究生舉報違《國安法》，香港還有學術自由嗎？〉. 《The News Lens 關鍵評論網》 (中文). 原著喺2021-09-20歸檔. 喺2021-09-21搵到.
5. ↑  〈CNN：港大校內流傳 有學生因不滿成績向國安熱線舉報教師 教師慎言憂觸紅線 | 立場報道 | 立場新聞〉. 《立場新聞 Stand News》. 原著喺2021-09-21歸檔. 喺2021-09-21搵到.
6. ↑  staff, C. N. N. "One of Asia's most prestigious universities is on the frontline of a battle for democracy". *CNN*. 喺2021-09-21搵到.
**上海路**（粵拼：soeng6 hoi2 lou6）係中國廣西桂林嘅包括咗東西走向同南北走向嘅主幹道，喺象山區。其中：

* 東西走向：西邊從翠竹路同環城西二、一路嘅交界開始，一直向東去到灕江大橋。
* 南北走向：北邊從雉山路同上海路嘅交界開始，一直向南去到龍船坪路。

佢亦係桂林唯一由城市做名嘅馬路。

名
-

內文：桂林製藥廠
呢條路初期屬冇乜工業區兼屬山旮旯地方，後嚟原先喺上海黄浦區嘅唐拾義製藥廠搬到廣西桂林而改名做「桂林製藥廠」。條路整闊成主幹道之後，桂林政府為咗多謝上海市政府幫手搞桂林開發而改成噉嘅名。

史
-

呢條路初期係條好窄嘅馬路。後嚟唐拾義製藥廠搬入，跟住桂林喺1980年代搞開發而整闊到23～32m闊度。後嚟因為太多車流搞到大塞車，桂林市政府又將呢條路搞改造，重喺2001年4～9月搞過一系列升級工程，重喺條路西邊起咗條立交橋。

敘述
--

* 東西走向：全長1.7km，闊26米，雙向4車道。
* 南北走向：全長740m，闊18米，雙向4車道。

經過嘅道路
-----

### 東西走向

條路從西到東排，**加粗**嘅字係主幹道：

* **翠竹路**、**環城西二路**、**環城西一路**
* **中山南路**
* 雉山路、**上海南路**
* **民主路**
* 安家路
* 安新北路（橋底穿過，冇連埋一齊）、安新南路（橋底穿過，冇連埋一齊）、**灕江大橋**

### 南北走向

條路從北到南排，**加粗**嘅字係主幹道：

* **上海路**
* 建安路
* 龍船坪路
**香港地產發展史**係有關香港地產市場同香港建築嘅發展歷史。

簡史
--

嚮以前香港係個漁港，當地主要只有香港原居民同客家人，做農夫同埋捉魚過活，即係小農社會，間屋一層樓，自己起嘅。

一直到1841年，清國喺鴉片戰爭之後同英國簽咗《南京條約》，將香港島割讓出去。之後英國就嚮澳門舉行咗香港第一次地皮拍賣。呢啲官地拍賣，指定買家要幾年內嚮地皮上面起樓發展，如果唔係就俾政府沒收返塊地。所以經過幾次拍賣，香港北岸望維多利亞港處，包括中環同灣仔區就咁出現咗好多早期洋樓。又因為維多利亞城計劃，唐人嚮上環同西環發展唐樓聚居，而半山區同太平山山頂就只係批准洋人居住。

二戰後，由於中國政局仍然動盪，導致中國人大量湧入，房屋數目供不應求，於是木屋、板間房、天台屋就應運而生，呢啲地方居住環境好差，容易出現鼠疫等疫症，尤其是木屋區，更不時都會火燭，打風又會被吹冚。初時殖民地政府並冇正視呢個由人口膨脹帶嚟房屋問題，因為政府認為呢啲中國人唔會喺香港落地生根，中國嘅政局一好轉，佢哋就會走返上去。直到1952年石硤尾大火，政府先正視問題，開始大舉興建公屋。

與此同時，戰後香港嘅地產界出現咗一啲革命性嘅改變，奠定香港日後樓市興旺嘅基礎。1947年，當時嘅發展商吳多泰提出咗「分層出售」嘅概念，以往香港嘅樓都係要一個街號去買，所以金額往往都好大，依家佢將一幢樓分開一層層去賣，令買樓門檻低咗，變相多咗人買到樓。1954年，另一個發展商霍英東又提出「分期付款」、賣樓書同賣「樓花」嘅概念，再將買樓嘅入場門檻壓低，同時地產公司嘅資金又可以更快回籠，再加上1955年港府修改建築條例，放寬樓宇地積比，鼓勵新樓向高空發展，呢啲政策令到香港地產嘅市道活躍起嚟，日後更加成為支撐香港經濟嘅一大產業。而香港政府亦透過賣地，成為香港公共財政主要來源之一，不過亦為日後高地價政策埋下伏線。

1965年至1967年，香港樓市經歷咗一段低潮期。1965年，明德銀號因為彈票而開始擠提，最後明德銀號因為對地產業放貸過度搞到破產。事件觸發好多間銀行都出現擠提潮，廣東信託銀行亦都破產收場，恒生銀行就畀匯豐銀行收購。之後1966年天星小輪加價騷亂同1967年嘅六七暴動，更加重創香港經濟，當時嘅社會唔少人開始出現移民嘅念頭，出現戰後第一次移民潮。唔少發展商因為喺早幾年發展速度太快太進取，導致喺65年之後開始頂唔順，要減慢步伐或者冇乜再投資喺地產方面，更甚者，有地產公司直頭破產，老細走佬，起緊嘅樓盤都變咗爛尾樓，出名嘅例子就有原名「百嘉新邨」嘅益昌大廈五幢樓。

過咗呢幾年低潮期之後，香港樓市又開始興旺，某啲地產商襯早幾年市道低迷嗰陣買落唔少地，之後受惠樓市復甦而發大達，就好似華懋、新鴻基等。到1980年，香港前途問題令香港人出現信心危機。

1997年之後董建華主張「八萬五政策」，令樓價大幅下跌。

香港主權移交前後，中國共產黨高官仔女同親屬開始大規模投資香港地產，包括栗戰書個女、建銀國際董事長栗潛心在內，中共高層領導入面最少有三個有親喺香港買豪宅，總價值達5100萬美元，佢哋利用香港作為國際避稅天堂嘅優勢積累咗大量財富。1991年，習近平家姐齊橋橋就開始喺香港購買房產，2009年齊橋橋個女張燕南喺淺水灣買入別墅，另外佢仲有最少5個單位。2010年，汪洋個女，德意志銀行前高層汪溪沙用200萬美金價錢購買咗一處住宅。栗潛心通過加入華菁會等香港團體為中共高官仔女（太子黨）、香港富豪同政治家建立咗交流平台。由於中共高層將自身既得利益同香港緊密融合，佢哋無法容忍可能會威脅到香港經濟地位嘅抗議活動，因此要採取更為強硬嘅立場。正係喺栗潛心老竇栗戰書喺推動下，港區國安法之後得以迅速通過。

現況
--

* 港英時代嘅「香港高地價政策」，而家都有
* 香港樓價貴，勾地拍賣麵粉貴過麵包，有升冇趺，都差唔多係真嘅
* 炒樓可以發達，好多香港人都信
* 香港首富都係地產發展商，由福布斯公佈嘅2022年香港富豪榜，頭十名富豪當中，有八個都係靠地產致富。

主要地產商
-----

* 長實集團
* 新鴻基地產
* 恒基地產
* 新世界發展
* 信和置業
* 會德豐地產
* 嘉里建設
* 嘉華國際
* 南豐集團
* 華懋集團
* 太古地產

睇埋
--

* 樓花
* 示範單位
* 地產經紀
* 摸王
* 實用面積
* 發水樓
* 劏房
* 七十二家房客
* 包租婆
* 鹹水樓
* 廿六幢問題公屋

參考材料
----

1. ↑  李彤 (2016-08-14). 〈樓奴如何煉成？ 淺談香港樓市瘋狂之路（上）〉. 《香港01》 (香港中文). 喺2023-03-04搵到.
2. ↑  艾莎; 傅才德 (2020-08-12). 〈奢華豪宅、中共權貴的財富與香港的命運〉. 《紐約時報》. 喺2020-10-28搵到.
3. ↑  〈香港高地價政策〉. 原著喺2009年6月11號歸檔. 喺2010年3月9號搵到.
4. ↑  〈存档副本〉. 原著喺2010-02-07歸檔. 喺2010-03-09搵到.
**香港國際六人木球賽**（**Hong Kong International Cricket Sixes**）係國際級木球賽。每年都響香港九龍木球會舉行，賽事會由十隊六人球隊玩對抗賽。每隊球手都來自全球唔同地域，全部得國際木球理事會認可。為咗令賽事更刺激同可觀，大會略為調整球例同埋選擇特定嘅球場，令球員更加易擊球同得分。另外除咗捕手，每位選手一定要投一次球，所以參加者多數係全能球員。

史
-

1992年創辦吧香港六人木球賽，係國際木球理事會認可。國際六人比賽之中，呢個賽事歷史最耐，搞得最完善，同埋最受人注目。好多星級球手參加過，包括拿拉（Brian Lara）、鄧德家（Sachin Tendulkar）、史提夫馬田（Steve）及馬克華治（Mark Waugh）、李察士（Viv Richards）、費度夫（Andrew Flintoff）、基卓斯（Adam Gilchrist）、夏爾（Inzamam-ul-Haq）及艾林（Wasim Akram）。

賽事
--

### 2008年

2008年度賽事會響11月8號到11月9號舉行，2007年有參賽明星隊將繼續由球星拿拉（Brian Lara）及Shane Warne領軍。澳洲著名擊球手馬田（Damien Martyn），同埋紐西蘭前隊長費林明（Stephen\_Fleming），都會參加今年香港六人賽。除咗明星隊之外，重會有上屆冠軍斯里蘭卡、澳洲、紐西蘭、英格蘭、巴基斯坦、印度、南非、孟加拉同埋東道主香港參與。

出面網頁
----

* 六人木球賽資訊（英文）
* 國際木球理事會（英文）
* 香港木球總會（英文）
* 香港木球會（英文）
* 木球資訊（英文）
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
蜀漢係喺地圖西南啡色地方
**漢**（粵拼：hon3；221年-263年），亦叫**漢國**或者**季漢**（gwai3 hon3），因爲喺今日四川，卽古蜀之地，又叫**蜀漢**（suk6 hon3）或者**蜀**。國係劉備所建，自稱繼承漢統，自立爲漢帝，國土領有今四川等地，因而又叫**劉蜀**（lau4 suk6）。佢同魏、吳並立，是爲三國。漢有二帝，歷四十三年，爲魏所滅。

呢國史多數係晉陳壽所寫，而晉尊魏爲正統，而魏則自視承繼漢統。所以《三國志》，漢國唔叫漢，而叫蜀。後世人甚至誤以爲蜀係國號。

史
-

### 建國

劉備
開國君主劉備，開頭投靠其他勢力，但佢投奔過都滅亡。

後尾佢有自己嘅軍隊，同埋軍師諸葛亮，就佔領四川，建立漢，定都成都。

### 對峙

劉備好快就死咗，佢個仔劉禪雖然係三國入面在位最長嘅皇帝，但就唔係好皇帝，要靠大臣治理蜀漢，抵抗魏國同吳國。但係個朝政越嚟越荒廢，連軍師諸葛亮都死埋，朝政又多分歧。

### 亡國

國政敗壞，軍隊又操得少，最後由魏國司馬昭攻蜀，喺263年八月派征西將軍鄧艾、中護軍諸葛緒同埋鎮西將軍鍾會三面攻蜀，劉禪投降，漢亡。

諷刺嘅係，劉禪喺魏重住得好過喺蜀，佢唔想復國，重講埋「樂不思蜀」呢句話。

皇帝
--

* 先主 烈祖 昭烈皇帝 劉備（221年–223年），年號章武
* 後主 孝懷皇帝 安樂思公 劉禪（223年–263年）

年號
--

* 章武（221年–223年）
* 建興（223年–237年）
* 延熙（238年–257年）
* 景耀（258年–263年）
* 炎興（263年）
**香港基督教錫安教會**（英文：**Hong Kong Church of Zion**），簡稱**基督教錫安教會**或**錫安教**，係香港一個由梁日華喺1984年搞嘅獨立宗教社團。佢係喺末日論方面嘅教義同基督教有最大差異，重因為鼓吹飲用雙氧水喺香港社會出名，但同時俾傳統教會認為係異端邪教，香港人同媒體叫佢哋做「雙氧教」、「雙氧水教會」。

發展過程
----

1994年，香港錫安教會要由加拿大錫安總會獨立出去發展。香港梁日華聲稱母會牧師趙頌權變成異端，所以宣佈要決裂，獨立發展。而家中國同香港個基督教聯會名單冇錫安教個名。

2004年4月，《時代論壇》採訪梁日華。

2007年5月3號，香港錫安教會註冊香港擔保有限公司，叫「香港基督教錫安教會有限公司」(Hong Kong Church of Zion Limited )。有時用公司名義租用香港九龍灣國際展貿中心搞聚會。

獨特宗教觀念
------

佢所分享嘅教導同傳統基督教教會嘅教導有好大出入，因而引起廣泛香港基督教界嘅爭議同抨擊，當中教導包括末日論、信徒道德標準、雙氧水療法、福音講道帶同詩歌唔應該收費等等。

部分爭議
----

### 梁日華個牧師資格

梁日華曾修讀神學，已被革除會籍。佢細個係道教家庭，父親係地盤佬。佢中學到香港靈恩派真道教會聚會同受水禮，開始成日自讀聖經，去聚會同禱告。之後，佢到加拿大溫哥華三一學院（Trinity Western College）進修，主修電腦，副修神學同古典結他，不過未畢業。返港後，去過好多如，復興教會、五旬節教會等教會渡偷師。

### 飲雙氧水同否定醫學

領袖梁日華推崇「自然療法」同「氧份療法」，1996年開始一直叫大家飲用雙氧水。香港多數人都知道有佢嘅存在，「雙氧水教會」一稱成為佢個教會嘅代名詞。梁日華又認為誠心祈禱，就算有病都會自己好。佢話神旨會治癒病人，無信心先要求醫，識得「屬靈定律」就會有醫治神蹟。

### 曲解聖經爭議

梁日華反對傳統神學訓練，用自己方式解釋經文而引發合理性同客觀性方面問題。

梁日華鼓勵信徒自行研讀聖經，每日一篇栽種溪水旁，聲言幫到信徒避免陷入迷惑世界。傳統教會就鼓勵研讀聖經明白神救世計劃，過住更合神意生活。

### 反對傳統禮儀同節日

梁日華拒絕傳統基督教同大公教會禮儀，信徒無須守聖餐紀念耶穌基督。只要信錫安教，就可以隨時安排浸禮加會，無須初信培育，同考問心事。梁日華質疑聖誕節、復活節等慶祝節日存在必要。

### 牧者生活奢華爭議

梁日華生活似乎都同其他宗教界人士有分別，佢過份奢華而引斂財爭議。

### 偷羊爭議

錫安教會採用手段招攬其他教會會友轉會存爭議。

知名教徒
----

* 譚兆偉
* 鄺志輝，受害者。

出面網站
----

錫安教會機關報，《錫安日報》

相關
--

拉線，923共同信息，天馬座行動，曼德拉效應，「錫安劍耳機」。

參考
--

1. ↑  邪教教主：食海鮮變喪屍 《蘋果日報》蘋果動新聞，2011年12月26號
2. ↑  錫安教迫𡃁妹食雙氧水自助餐 錫安教迫𡃁妹食雙氧水自助餐 互聯網檔案館嘅歸檔，歸檔日期2017年10月1號，. 《蘋果日報》，2004年2月11號
3. ↑  錫安教會發展過程簡介 「走出錫安教」網站
4. ↑  "The Hong Kong Chinese Christian Churches Union". `{{cite web}}`: Cite has empty unknown parameter: `|1=` (help)
5. ↑  〈《時代論壇社長李錦洪先生專訪錫安教會梁日華牧師》〉. 時代論壇. 2004-04-24. 原著喺2006-05-21歸檔. 喺2016-10-25搵到. `{{cite web}}`: Cite has empty unknown parameter: `|2=` (help)
6. ↑  〈錫安教會主日信息：2012 榮耀盼望〉. `{{cite web}}`: Cite has empty unknown parameter: `|1=` (help)
7. ↑  破天荒接受訪問　被指患「傳媒恐懼症」　錫安教會領袖稱不再售雙氧水 互聯網檔案館嘅歸檔，歸檔日期2014年11月4號，.，蘋果日報，2004年4月24號
8. ↑  〈世界華文聖經學院——異端邪說研究講義〉. `{{cite web}}`: Cite has empty unknown parameter: `|1=` (help)
9. ↑  〈中華宣道會黃埔聯福堂主日講道撮要〉. `{{cite web}}`: Cite has empty unknown parameter: `|2=` (help)CS1 maint: url-status (link)
10. ↑  〈錫安教會指芭比、米奇老鼠魔鬼化身〉. `{{cite web}}`: Cite has empty unknown parameter: `|1=` (help)
11. ↑  〈錫安教會與正統基督教有何差異？〉. 原著喺2010年8月21日歸檔. `{{cite web}}`: Cite has empty unknown parameter: `|2=` (help)
12. ↑  〈世界華文聖經學院——異端邪說研究講義〉. `{{cite web}}`: Cite has empty unknown parameter: `|1=` (help)
13. ↑  〈應從大處辨正邪 (二)〉. `{{cite web}}`: Cite has empty unknown parameter: `|1=` (help)
14. ↑  【01周報．精神康復】徘徊病院與社區之間　走過漫長跌碰之路 香港01，2018年2月13號
搵緊大宋嘅新黨嘅話，請睇〈**新黨 (大宋)**〉。

| **新黨** |
| --- |
| 新黨黨徽 |
| 主席 | 郁慕明 |
| **成立** | (1993-08-10)1993年8月10號（29年342日） |
|
|
| **官方色彩** | {{{官方色彩}}} |
| **總部** | 中華民國 中華民國臺北市松山區光復南路65號4樓（新黨全國委員會） |
| **意識形態** | 保守主義三民主義中國民族主義 |  |  |
|  |
| **黨員** | {{{黨員}}} |
|  |
| **色** | {{{色}}} |
|  |
| **網** | www.np.org.tw |

 **新黨**（粵拼：san1 dong2）
係中華民國一個統派政黨，前身係中國國民黨喺立法院嘅改革派次級問政團體新國民黨連線，1993年因反對時任國民黨主席李登輝而退出國民黨自立。1994年新黨以制衡兩大黨為號召，同第三勢力結盟，同年12月同中華社會民主黨合併，喺1995年中華民國立法委員選舉獲得122萬票，成為當時具有關鍵影響力嘅第三大黨，並喺1996年同民主進步黨結盟，推動二月政改。

2008年不分區立委選舉，新黨喺區域立委同國民黨合作，得票升至4%。2012年不分區立委選舉，因親民黨嘅選票瓜分導致新黨得票腰斬，得票率唔夠1.5%。2016年不分區立委選舉，新黨獲得510,074票，佔總票數4.18%，回升至第五大黨，雖然仍未攞到國會席次，但可獲得政黨補助款。新黨而家有臺北市議員2席。

理念
--

新黨主張清廉制衡、公義均富、族群和諧、國家統一，喺中國實現民族統一、民權自主、民生均富嘅三民主義新中國。

### 傾向中共

近年嚟，新黨同中國共產黨越行越埋，依家嘅新黨支持中共提出嘅一國兩制台灣方案，民間通常視佢哋係親中共嘅政黨。

例如，新黨多名成員（王炳忠、侯漢廷、林明正、王進步等）就被揭發同中國留學生周泓旭有所合作，為中共培植內應勢力，違反台灣國安法。

史
-

1993年，國民黨入面一班同李登輝唔啱牙嘅人決定另起爐灶，黨名「新黨」係源自佢哋喺國民黨嗰陣嘅次級團體「新國民黨連線」。初時佢哋定位係「第三勢力」，即係獨立於國民黨同民進黨。1994年，新黨同中華社會民主黨、勞動黨、工黨結盟，喺年尾，朱高正嘅中華社民黨同新黨合併。喺呢個時期，新黨發展得唔錯，喺1994年嘅省市長同省市議員選舉，新黨喺台北市議會攞到11席，參選台北市長嘅趙少康，雖然最後輸咗，但係票數已經多過國民黨嘅黃大洲。到1995年嘅立委選舉，新黨攞到21席，當時嘅第一大黨國民黨僅僅過半，新黨就成為議會當中嘅關鍵少數。民進黨嘅施明德更加提出「大和解」，主張同新黨聯手，最後兩黨一齊推動「二月政改」。

到1996年，中華民國第一次總統直選，新黨支持由國民黨出嚟參選嘅林洋港同郝柏村，得票率有14.9%。

1997年，新黨開始內鬥，好多人因為各種原因退黨或者畀人踢出黨，當中嘈得最犀利嘅就係朱高正同郁慕明之間嘅爭拗，到咗1998年立委選舉，新黨議席已經由21席跌到10席，2000年嘅總統大選，新黨派李敖出嚟選，但係新黨好多人都走咗去支持另一個候選人宋楚瑜，後嚟李敖直頭棄選，叫人支持宋楚瑜。選舉之後，宋楚瑜成立親民黨，吸走大量國民黨同新黨嘅立委，新黨從此一蹶不振。

2000年總統大選之後，系出同源嘅國親新三黨為咗對抗民進黨政府，喺立法院度聯手，亦都代表新黨已經放棄第三勢力嘅路線，重新成為泛藍一員。喺之後一年嘅立委選舉，新黨嘅立委只係剩低1席，到2008年，新黨更加一席不保，打後都入唔返立法院，只有2008年同2016年嘅全國不分區票數比較接近當選門檻。

到2020年，新黨嘅不分區得票率得返大概1%，長期領導新黨嘅郁慕明唔再連任，最後選咗吳成典做主席。

喺吳成典做咗主席之後，提出咗「一三五共識」，即係提倡一個中國、三民主義、五權憲法嘅方向，但係發言人王炳忠唔同意，認為係「歷史嘅倒退」，慢慢分裂成「理念派」（郁慕明派，主張紅統、急統）同「選舉派」（親吳成典、趙少康路線），其後曾經受民進黨支持出戰立委選舉嘅前黨員李慶元喺吳成典邀請之下回歸新黨，更加受到郁慕明一干人等抨擊，郁氏更加請辭榮譽主席一職。

2021年1月，新黨第十屆主席改選，吳成典競逐連任，而對手就有曾經代表新黨參選總統，但係連閘都入唔到嘅楊世光，佢被視為係郁慕明路線嘅支持者，最後吳成典以71.34％得票成功連任。

選舉成績
----

### 立法院

|  |  |  |  |  |  |  |
| --- | --- | --- | --- | --- | --- | --- |
| **選舉** | **民選票數** | **得票率** | **不分區票數** | **得票率** | **總議席** | **領袖** |
| （創黨） | / | / |  |  | 8 / 161 | 趙少康 |
| 1995 | 1,222,931 | 13.00% |  |  | 21 / 164 | 陳癸淼 |
| 1998 | 708,465 | 7.06% |  |  | 11 / 225 | 陳癸淼 |
| 2001 | 269,620 | 2.60% |  |  | 1 / 225 | 謝啟大 |
| 2004 | 12,137 | 0.12% |  |  | 1 / 225 | 郁慕明 |
| 2008 | 冇派人出選 | 386,660 | 4.00% | 0 / 113 | 郁慕明 |
| 2012 | 10,678 | 0.08% | 195,960 | 1.49% | 0 / 113 | 郁慕明 |
| 2016 | 75,372 | 0.63% | 510,074 | 4.18% | 0 / 113 | 郁慕明 |
| 2020 | 冇派人出選 | 147,373 | 1.04% | 0 / 113 | 郁慕明 |
|

參考
--

1. ↑  〈新黨宣言〉. 《新党全球资讯网》. 原著喺2016-12-29歸檔. 喺2017-01-05搵到.
2. ↑  【新月刊203期】社論：面對統一開創未來 互聯網檔案館嘅歸檔，歸檔日期2018-05-29.
3. ↑  聯合新聞網 (2022-03-11). 〈新黨3青被控違國安法 律師：和統避免淪俄國武統烏克蘭 | 聯合新聞網：最懂你的新聞網站〉. 《聯合新聞網》 (中文). 喺2022-03-13搵到.`{{cite web}}`: CS1 maint: url-status (link)
4. ↑  〈新黨27周年 倡三民主義統一中國〉. *Yahoo News* (中文). 2020-08-22. 喺2023-07-12搵到.

| * 睇
* 傾
* 改
臺灣 臺灣政黨 |
| --- |
| **立法院** | 民主進步黨 - 中國國民黨 - 時代力量 - 台灣民眾黨 |
| **縣市議會** | 親民黨 - 台灣團結聯盟 - 無黨團結聯盟 - 台灣基進 - 綠黨 - 新黨 - 勞動黨 - 社會民主黨 - 中華民族致公黨 |
| **鄉鎮市區民代表、村里長** | 青年陽光黨 - 中華統一促進黨 - 人民民主黨 - 天宙和平統一家庭黨 |
| 未有民選代表者 | 台灣動物保護黨 |
| 睇埋：台灣政治、立法院、泛綠、泛藍、泛橘 |